open-index/open-wikipedia-markdown huggingface dataset:
ဖိုးချစ် (ဇာတ်မင်းသား)

**ဖိုးချစ်** (၁၉၈၂ ခုနှစ်၊ ဖေဖော်ဝါရီလ ၁၅ ရက်နေ့ဖွား) သည် မြန်မာနိုင်ငံ၏ ထင်ရှားကျော်ကြားသော ဇာတ်သဘင်မင်းသားတစ်ဦးဖြစ်ပြီး  မြန်မာနိုင်ငံရှိ သဘင်အစည်းအရုံး(ဗဟို) ဥက္ကဋ္ဌ လည်းဖြစ်သည်။  မြန်မာအကအနုပညာ ဆက်လက်ရှင်သန်ရေးအတွက် အားထုတ်ကြိုးပမ်းလာခဲ့သူဖြစ်ကာ ၎င်း၏ "အကခုနှစ်ဖြာအနုပညာ" စီးရီးများမှာ ဗီဒီယိုခွေများအဖြစ် ဖြန့်ချိနိုင်ခဲ့ပြီး အောင်မြင်မှုရရှိခဲ့သည်။ ဇာတ်သဘင်လောကမှတစ်ဆင့် ကျော်ကြားလာသူဖြစ်သော်လည်း ရုပ်ရှင်နှင့် ဘောလုံးအားကစားပယ်များအထိ ခြေဆန့်နိုင်ခဲ့သည်။

## ငယ်ဘဝနှင့် ပညာရေး 
ဖိုးချစ်ကို ၁၉၈၂ ခုနှစ်၊ ဖေဖော်ဝါရီလ ၁၅ ရက်နေ့တွင် စစ်ကိုင်းတိုင်းဒေသကြီး၊ ကန့်ဘလူမြို့၌ အဖ ဦးစိန်ဝင်းသောင်းနှင့် အမိ ဒေါ်သိန်းသိန်းမြတို့မှ မွေးဖွားခဲ့သည်။ မွေးချင်း ခြောက်ယောက်အနက် အငယ်ဆုံးဖြစ်သည်။ ကန့်ဘလူမြို့ အခြေခံပညာအထက်တန်းကျောင်း (၁) တွင် အထက်တန်းပညာ သင်ကြားခဲ့ပြီး ရတနာပုံတက္ကသိုလ်မှ သင်္ချာဘာသာဖြင့် သိပ္ပံဘွဲ့ (B.Sc Maths) ရရှိခဲ့သည်။

## အနုပညာခရီးလမ်း 
ဖိုးချစ်သည် ရွှေမန်းသူ အငြိမ့်တွင် ယိမ်းအက ဝင်ရောက်ကပြခြင်းဖြင့် ဇာတ်သဘင်လောကသို့ စတင်ဝင်ရောက်ခဲ့သည်။

၂၀၀၅-၂၀၀၆ ခုနှစ်များတွင် ကျယ်ကျယ်ပြန့်ပြန့် လူသိများလာခဲ့ပြီး ဇာတ်သဘင်အဖွဲ့ "ဖိုးချစ် သဘင်" ကို တည်ထောင်ခဲ့သည်။

ဇာတ်သဘင်အပြင် ရုပ်ရှင်နှင့် ဗီဒီယိုကားများတွင်လည်း ပါဝင်သရုပ်ဆောင်ခဲ့ရာ ပထမဆုံး ဗီဒီယိုကားမှာ ခိုင်သင်းကြည်နှင့် တွဲဖက်သရုပ်ဆောင်ခဲ့သော "ဗေဒါလမ်း" ဖြစ်သည်။ ထို့နောက် "လော်မင်္ဂလာ" အပါအဝင် ရုပ်ရှင်ကားများတွင် ဆက်လက်သရုပ်ဆောင်ခဲ့သည်။

ကိုဗစ်-၁၉ ကပ်ရောဂါကာလအတွင်း ပရိသတ်များနှင့် ထိတွေ့ခွင့် ဆုံးရှုံးခဲ့ရသော်လည်း အွန်လိုင်းမှတစ်ဆင့် ဖျော်ဖြေပွဲများ တိုက်ရိုက်ထုတ်လွှင့်ခြင်းဖြင့် အနုပညာ ဆက်လက်ဖန်တီးခဲ့သည်။ မိမိ၏ နေအိမ်၌ ခုနစ်နှစ်ကြာ ပြင်ဆင်တည်ဆောက်ထားသော အသံသွင်းစတူဒီယိုပါ ပြဇာတ်ရုံအသေးစားမှ ဖျော်ဖြေတင်ဆက်မှုများ ပြုလုပ်ခဲ့သည်။ ထိုကာလအတွင်း မဲပေးခြင်း၏ အရေးပါမှုနှင့် ကပ်ရောဂါကာလ ရှင်သန်နေထိုင်နည်းများအကြောင်း သီချင်းများကိုလည်း ရေးသားခဲ့သည်။
## အားကစား 
အနုပညာအပြင် အားကစားနယ်ပယ်တွင်လည်း ပါဝင်ဆောင်ရွက်ခဲ့ပြီး ၂၀၁၅ ခုနှစ်တွင် စစ်ကိုင်းယူနိုက်တက် ဘောလုံးအသင်းကို တည်ထောင်သူနှင့် ဥက္ကဋ္ဌအဖြစ် ဆောင်ရွက်ခဲ့သည်။ ၎င်းနှင့်အတူ တေးရေးဆရာ ရှမ်းထွန်း (မြန်မာစာ) နှင့် အခြားအနုပညာရှင်နှစ်ဦးလည်း ဖမ်းဆီးခြင်း ခံခဲ့ရသည်။ စစ်ကောင်စီ၏ သတင်းများအရ ၎င်းအား ပြည်သူ့ကာကွယ်ရေးတပ်ဖွဲ့ (PDF) အား ငွေကြေးထောက်ပံ့သည်ဟူသော စွပ်စွဲချက်ဖြင့် ဖမ်းဆီးခြင်းဖြစ်သည်။

## ကိုးကား
စိုးမြတ်သူဇာ

**စိုးမြတ်သူဇာ** (၃၁ ဩဂုတ် ၁၉၇၁ မွေးဖွား) သည် မြန်မာ့ရုပ်ရှင်ထူးချွန်ဆု သုံးကြိမ်ရ မြန်မာ သရုပ်ဆောင်နှင့် စာရေးဆရာမ ဖြစ်သည်။

## ငယ်ဘဝ 
၁၉၇၁ ခု၊ ဩဂုတ်လ ၃၁ ရက်တွင် ဗိုလ်မှူး စိုးမြင့်၊ ဒေါ်ကြည်ကြည်ခင်တို့မှ ရန်ကုန်၌ မွေးသည်။ မွေးချင်း ၄ ယောက်အနက် အကြီးဆုံး ဖြစ်သည်။ ညီမများဖြစ်သည့် စိုးမြတ်နန္ဒာ၊ စိုးမြတ်ကလျာ တို့သည်လည်းကောင်း၊ ဝမ်းကွဲညီမများဖြစ်သည့် စိုးပြည့်သဇင်၊ စန္ဒီမြင့်လွင် တို့သည်လည်းကောင်း အနုပညာသည်များ ဖြစ်သည်။

## အနုပညာ လှုပ်ရှားမှု 
၁၉၈၉ ခု၊ စက်တင်ဘာလတွင် ရုပ်ရှင်လောကထဲသို့ ရောက်ရှိလာသည်။ 

## ပါဝင်သော ဇာတ်ကားများ 
## ရေးသားသော စာအုပ်များ 
## ရရှိခဲ့သော ဆုတံဆိပ်များ
၂၀၂၅ ခုနှစ်၊ ဇွန်လ ၂ ရက်နေ့တွင် ထုတ်ပြန်သော အမိန့်ကြော်ငြာစာအမှတ် (၉၅/၂၀၂၅) ဖြင့် စွမ်းဆောင်မှုဆိုင်ရာ ဂုဏ်ထူးဆောင်တံဆိပ်ဖြစ်သော လူမှုထူးချွန်တံဆိပ် (ပထမအဆင့်)ကို နိုင်ငံတော်စီမံအုပ်ချုပ်ရေးကောင်စီဥက္ကဋ္ဌ မင်းအောင်လှိုင်က ချီးမြှင့်ခံရသည်။

## ကိုးကား
ကဏ္ဍ:မြန်မာ အမျိုးသမီး ရုပ်ရှင်သရုပ်ဆောင်များ
ကဏ္ဍ:မြန်မာ အမျိုးသမီး စာရေးဆရာများ
ကဏ္ဍ:မြန်မာ့ ရုပ်ရှင် ထူးချွန်ဆုရှင်များ
ကဏ္ဍ:မြန်မာ စာရေးဆရာများ
ပီလီကန် နက်ဗျူလာ

**ပီလီကန် နက်ဗျူလာ** (**IC 5070 နှင့် IC 5067** ဟုလည်းသိထား) 
သည် ကြယ်စုတန်း ဆိုင်နပ်မှ မြောက်အမေရိက နက်ဗျူလာနှင့် ဆက်နွယ်သည့် H II region ဖြစ်သည်။ ပီလီကန် နက်ဗျူလာသည် ဒတ်နတ်ကြယ်အနားတွင် တည်ရှိပြီး မြောက်အမေရိက နက်ဗျူလာ၊ မော်လီကျူလာ တိမ်တိုက်နားတွင် တည်ရှိသည်။

ဓာတ်ငွေ့တိမ်တိုက်နှင့် ကြယ်မွေးဖွားမှုများ တည်ရှိနေသောကြောင့် ပီလီကန် နက်ဗျူလာအား လေ့လာခဲ့ကြသည်။ ယခုချိန်မှ နောင်နှစ်သိန်းပေါင်းများစွာကြာလျင် ပီလီကန် နက်ဗျူလာဟု သိရတော့မည်မဟုတ်ဘဲ ယခုပုံစံမှ အသွင်ကွဲပြားသွားမည်ဖြစ်သည်။

## ကိုးကား
## ပြင်ပလင့်များ
*Astronomy Picture of the Day Pictures:
# Pelican Nebula Close-up
# North America and the Pelican
# Nebulae in the Northern Cross
# IC 5067 in the Pelican Nebula
# Northern Cygnus
* Atlas of the Universe
* Image by Arran Hill 
* IC 5067/5070 Hires LRGB CCD Image
ဟိန်းဝေယံ

**ဟိန်းဝေယံ**သည် မြန်မာ့ရုပ်ရှင်လောကတွင် အောင်မြင်ကျော်ကြားသော သရုပ်ဆောင် မင်းသားတစ်ယောက်ဖြစ်သည်။ ၁၉၈၉-ခုနှစ်၊ မေလ (၁၂)ရက်နေ့တွင် အဖဦးဝင်းကိုနှင့် အမိဒေါ်စန်းစန်းဝင်းတို့မှ ရန်ကုန်မြို့တွင် မွေးဖွားသည်။ အမည်ရင်းမှာ မောင်သူရကို ဖြစ်သည်။ ကိုယ်ပိုင်ကုမ္ပဏီနှင့် ရုပ်ရှင်ကားရိုက်ရန် စီစဉ်နေစဉ် တခြားကုမ္ပဏီမှ ဗီဒီယိုရိုက်ရန် လာငှားသဖြင့် ဗီဒီယိုကားများ စတင်ရိုက်ကူးခဲ့သည်။

## ကိုးကား
ခင်မောင်ချင်း

**ခင်မောင်ချင်း**သည် အရာရှိဘဝမှ မြန်မာ့ရုပ်ရှင် လောကသို့ ကူးပြောင်းလာသော သရုပ်ဆောင်တစ်ဦးဖြစ်သည်။ ဇာတ်သဘင်လောကတွင်လည်း ပုလဲအရောင်မမှိန် ဇာတ်ကို တည်ထောင်သူဖြစ်သည့် ဇာတ်မင်းသားလည်း ဖြစ်သည်။ ၁၉၄၄−ခု၊ ဇန္နဝါရီလ (၂၄)ရက်နေ့တွင် အဖ ဦးထွန်းရွှေနှင့် အမိဒေါ်ချစ်တို့မှ စစ်ကိုင်းတိုင်းဒေသကြီး မြောင်မြို့နယ် သာထွန်းရွာတွင် မွေးဖွားသည်။ အမည်ရင်းမှာ ခင်မောင်ချင်းပင် ဖြစ်သည်။ 

၁၉၆၈-ခုနှစ်တွင် မန္တလေးတက္ကသိုလ်မှ သိပ္ပံ(ဓာတုဗေဒ)ဘွဲ့ ရရှိခဲ့သည်။ ရုပ်ရှင်လောကထဲသို့ မရောက်မီ ၁၉၆၉ မှ ၁၉၇၂-ခုထိ သန်လျင် ရေနံချက် စက်ရုံတွင် ရေနံအရာရှိအဖြစ် အမှုထမ်းခဲ့သည်။ ၁၉၇၃-ခုနှစ်တွင် *မိစမ်း* ဇာတ်ကားဖြင့် ရုပ်ရှင်လောကထဲသို့ စတင်ဝင်ရောက် လာခဲ့သည်။ *စံပယ်မွှေးမွှေး အထွေးဖို့*၊ *ဝမ်းနည်းရမှာလား ဝမ်းသာရမှာလား မိသိန်းကြည်*၊ *ပုလဲအရောင်မမှိန်* ဇာတ်ကားတို့သည် လူကြိုက်များသော ဇာတ်ကားများ ဖြစ်သည်။ ကျော်ဟိန်းခေတ်ကောင်းချိန်တွင် ကျော်ဟိန်းနှင့် တူသော ဓာတုဗေဒမင်းသားဟု ဆိုကြသည်။ ကာတွန်းမြင့်သိန်း၏ စံရွှေမြင့် ဇာတ်ကောင်အနေဖြင့် လူသိများပြီး *ပုလဲအရောင်မမှိန်* ဇာတ်ကားဖြင့် နာမည်ကြီးလာသူ ဖြစ်သည်။ ခေါင်းဆောင် မင်းသားအနေဖြင့် ရုပ်ရှင်ကားပေါင်း ၂၇-ကား ရိုက်ကူးခဲ့ပြီး ဇာတ်သဘင်ဘက်သို့ ကူးပြောင်းသွားသည်။ 

ပုလဲအရောင်မမှိန် ဇာတ်သဘင်ကို လူပေါင်း နှစ်ရာကျော်ဖြင့် ဖွဲ့စည်းထူထောင်ကာ ကပြခဲ့သည်။ ဝေဒပညာလည်း ဝါသနာပါသူဖြစ်ပြီး ဆရာကြီး မင်းသိင်္ခ၏ ဗေဒင်သင်တန်းကို ဝေဒပညာရပ်နှင့် ငါးဘာသာ ဂုဏ်ထူးရရှိခဲ့သူဖြစ်သည်။ မြန်မာ့ရုပ်ရှင် အစည်းအရုံးတွင် အမှုဆောင်အဖြစ် တာဝန်ယူကာ ဗေဒင်ဟောခန်း ဖွင့်၍ ဟောပြောလျက် ရှိသည်။

## ကိုးကား
ဖိုးကျော် (ရုပ်ရှင်သရုပ်ဆောင်)

**ဖိုးကျော်**သည် ၂၀ဝ၆-ခုနှစ်၊ မြန်မာ့ရုပ်ရှင် ထူးချွန်ဆုပေးပွဲ၌ *မျှော်လင့်ခြင်းများစွာ* ဇာတ်ကားဖြင့် အမျိုးသားဇာတ်ပို့ဆုကို ရရှိသော ရုပ်ရှင်သရုပ်ဆောင်တစ်ဦးဖြစ်သည်။ ၁၉၇၃-ခုနှစ်၊ ဇွန်လ (၄)ရက်နေ့တွင် အဖ ဦးရဲမြင့်နှင့် အမိဒေါ်သန်းသန်းဦးတို့မှ မွေးဖွားခဲ့သည်။

## ကိုးကား
ကဏ္ဍ:မြန်မာ့ ရုပ်ရှင် ထူးချွန်ဆုရှင်များ
ပိုင်ဇေရဲထွန်း

**ပိုင်ဇေရဲထွန်း**သည် မြန်မာ့ရုပ်ရှင်လောကတွင် သရုပ်ဆောင် မင်းသားတစ်ဦး ဖြစ်သည်။ ၁၉၇၇−ခုနှစ်၊ မေလ (၂၅)ရက်နေ့တွင် အဖ ဒုဗိုလ်မှူးကြီးရဲထွန်း(ငြိမ်း)နှင့် အမိဒေါ်သိင်္ဂီဇင်တို့မှ ရန်ကုန်မြို့တွင် မွေးဖွားသည်။ အမည်ရင်းမှာ ပိုင်ဇေရဲထွန်း ပင်ဖြစ်သည်။ ၁၉၉၇−ခုနှစ်မှ စတင်၍ အနုပညာလောကထဲသို့ ဝင်ရောက်လာခဲ့သည်။ ပထမဆုံး ရုပ်ရှင်ကားအဖြစ် ဒါရိုက်တာ ဝေဠု၏ *မေတန်ခူးနှင့် ဖိုးသင်္ကြန်* ဇာတ်ကားကို လှအဉ္ဇလီတင့်နှင့် ရိုက်ကူးခဲ့သည်။ အဆိုကောင်းသူ၊ ဘောလုံးကန် တော်သူတစ်ဦးဖြစ်ပြီး တိုက်ကွမ်ဒို လက်ရွေးစင်လည်း ဖြစ်သည်။

၂၀၀၇-ခုနှစ်၊ ဇွန်လ (၅)ရက်နေ့တွင် မဇင်သဲနိုင်နှင့် လက်ထပ်ခဲ့သည်။

## ကိုးကား
လူမျိုးတစ်ရာ့တစ်ပါး

## လူမျိုးတစ်ရာ့တစ်ပါး
:တစ်ရာ့တစ်ပါး၊ လူမျိုးများလား
:မှတ်သားသစ်သစ်၊ ခုနှစ် မြန်မာ
:တလိုင်းမှာ လေး၊ ရှမ်းရေး သုံးဆယ်
:သင်္ချာသွယ်ပြ၊ ခြောက်ဆယ် ကုလား
:ခွဲမှတ်ထားသည်၊ ဖြစ်ပွားသုတဖြိုးဖြိုးတည်း။  

### မြန်မာ ၇-မျိုး
# ကမ်းယံ
# တောင်သူ (တောင်သား)
# ထားဝယ်
# ပြော့
# ဘရသီ
# မြန်မာ
# ရခိုင်တို့ ဖြစ်ကြသည်။
### တလိုင်း ၄-မျိုး
# တလိုင်းကြီး
# တလိုင်းငယ်
# တလိုင်းလေး
# တလိုင်းစုတ်တို့ ဖြစ်ကြသည်။

၁=မွန်သိ
၂=မွန်နန်း(န)
၃=မွန်ညန်(ည)
၄=မွန်တာ(တ)

### ရှမ်း ၃၀-မျိုး 
ဇမ္ဗူတံဆိပ် ကျမ်းရင်းတွင် ဖော်ပြချက်အရ -
*လင်း၊ သက်၊ ချင်း၊ ခုံ၊ ရင်၊ ကတူး၊ မြန်၊ အကျော်၊ ဂင်၊ ရှမ်း(၁၀)။ 
*ဇဝါ၊ မျက်နှာမည်း၊ ကသည်း၊ ရေမီးထွက်၊ ကရက်၊ လဝ၊ လော၊ ပန်းလောင်၊ တရက်၊ ရှမ်း(၁၀)။ 
*စနု၊ ဘအူ၊ ကရင်၊ ကချင်၊ ဂနော၊ ယောန်၊ လဝိုက်၊ တရုပ်၊ ယိုးဒယား၊ အနဲ (၃၀)။

# ကချင်
# ကတူး
# ကရင်
# ကသည်း
# ကော်တုတ်

## ကိုးကား
ဖိလိစတိုင်းယဉ်ကျေးမှုပြတိုက်

**ဖိလိစတိုင်းယဉ်ကျေးမှုပြတိုက်** (; ) သည် အစ္စရေးနိုင်ငံ အာဇုတ်မြို့ရှိ ရှေးဟောင်းသုတေသနပြတိုက်တစ်ခု ဖြစ်သည်။ မြို့ဧရိယာတစ်ဝိုက်တွင် နေထိုင်သော ဖိလိစတိုင်း (Philistines) များ၏ ယဉ်ကျေးမှုကို ပြသထားသော ပြတိုက်ဖြစ်သည်။ ပြတိုက်သည် ဖိလိစတိုင်းယဉ်ကျေးမှုကို ပြသထားသည့် ကမ္ဘာပေါ်ရှိ တစ်ခုတည်းသော ပြတိုက်လည်း ဖြစ်သည်။ ပြတိုက်အား ၁၉၉၀ ခုနှစ်တွင် စတင်ဖွင့်လှစ်ခဲ့သည်။

အဆိုပါ ပြတိုက်တွင် အထပ် သုံးထပ်ပါဝင်သည်။ ပထမထပ်တွင် ဖိလိစတိုင်းယဉ်ကျေးမှုကို ခင်းကျင်းပြသထားသည်။ ဒုတိယအထပ်တွင် ပြောင်းလဲမှုများအား ပြသထားပြီး တတိယအထပ်တွင် အေဂျင်ပင်လယ် ၏ အစားအသောက် ယဉ်ကျေးမှုများအား "Philistines Kitchen" အနေဖြင့် ပြသထားသည်။

## ပြတိုက် 

file:תצוגת הקבע עולמם של הפלשתים צילום אבישי פינקלשטיין .jpg
file:פעילות לכל המשפחה. צילום אילן ספרא.jpg

## ပြင်ပလင့်ခ်များ 
* Corinne Mamane Museum of Philistine Culture
Local Sheet

**Local Sheet** ဆိုသည်မှာ နက္ခတ္တဗေဒပညာရပ်တွင် Local Group ၏ နဂါးငွေ့တန်း ဂယ်လက်ဆီနှင့် အခြားသော
ဂယ်လက်ဆီများ ပါဝင်သော လေ့လာနိုင်သော စကြဝဠာအနားပတ်ဝန်းကျင်တစ်ခု ဖြစ်သည်။ 
တည်ရှိကာ ယင်းအလွန်၏ ဂလက်ဆီများ၏အလျင်သည် မတူညီသောအလျင်ဖြင့် ရွေ့လျားကြသည်။

**Council of Giants** သည် ကြီးမားသော ဂယ်လက်ဆီ ၁၂ ခု၏ ကွင်းတစ်ခုဖြစ်ပြီး Local Sheet ထဲမှ Local Group အား ဝိုင်းရံထားကာ အချင်းဝက်အားဖြင့်  ရှိသည်။ ယင်း၏ ၁၀ ခုသည် ခရုပတ်ပုံစံ ဂလက်ဆီများဖြစ်ပြီး ကျန်သောဂယ်လက်ဆီများမှာ ဘဲဥပုံစံ ဂလက်ဆီများဖြစ်ကြသည်။

 ထုထည်သည် နေထုထည်ဖြစ်သည်။ 

## ကိုးကား
ကဏ္ဍ:လေ့လာနိုင်သော စကြဝဠာ
Local Void

**Local Void** သည် Local Group နှင့် တစ်တန်းတည်း တည်ရှိသော အာကာသကြားခံနယ်မြေ၏ နယ်နမိတ်တစ်ခုဖြစ်သည်။ 
ယင်းအား Brent Tully နှင့် J. Richard Fisher ဆိုသူတို့မှ ၁၉၈၇ ခုနှစ်တွင် ရှာဖွေတွေ့ရှိခဲ့သည်။ 
ယခုအချိန်တွင် Local Void အား *Galaxy filament* ဟုခေါ်ဆိုသည့် အပိုင်းသုံးခုဖြင့် ဖွဲ့စည်းထားသည်ဟု သိရှိရသည်။ 
ဒိုင်မင်းရှင်းအားဖြင့် ၇၀Mpc (အလင်းနှစ် ၂၃၀ မီလီယံ) ခန့် ရှည်လျားနိုင်ဖွယ်ရှိသည်။

## တည်နေရာနှင့် ဒိုင်မင်းရှင်းများ
Void များဆိုသည်မှာ စကြဝဠာအား ဂလက်ဆီအစုအဝေးများအဖြစ် စုစည်းစေပေးသော ဒြပ်ဆွဲအားများ၏ ရလဒ်များဖြစ်ကြသည်။ 
ကမ္ဘာမြေမှ Local Void အလယ်ဗဟိုသို့ အကွာအဝေးသည် အနည်းဆုံး  ရှိမည်ဟု ယုံကြည်ထားသည်။ 
အရာဝတ္ထုများ စုစည်းနေခြင်းသည် သာမန်အားဖြင့် အတူတကွ စုစည်းဆွဲငင်စေသည်။ Local Void မှ နဂါးငွေ့တန်း၏ ပြေးလွှားသောအလျင်သည်
 ဖြစ်သည်။

## void ဂလက်ဆီများစာရင်း
## ကိုးကား
ကဏ္ဍ:လေ့လာနိုင်သော စကြဝဠာ
ဥရောပ အာကာသ အေဂျင်စီ

**ဥရောပ အာကာသ အေဂျင်စီ** (**ESA**; , **ASE**) သည် အာကာသစူးစမ်းလေ့လာရေးအတွက် ရည်ရွယ်ပြီး ဖွဲ့စည်းထားသော နိုင်ငံတကာ အဖွဲ့အစည်းဖြစ်ကာ ၁၉၇၅ ခုနှစ်တွင် အဖွဲ့ဝင် ၂၂ နိုင်ငံဖြင့် ဖွဲ့စည်းခဲ့သည်။ ဌာနချုပ်သည် ပြင်သစ်နိုင်ငံ ပဲရစ်မြို့တွင် တည်ရှိပြီး ဝန်ထမ်းအင်အား ၂၀၀၀ ရှိပြီး 
နှစ်စဉ် ဘက်ဂျက်ကုန်ကျငွေမှာ €၅.၂၅ ဘီလီယံ / US$၅.၇၇ ဘီလီယံ (၂၀၁၆) ဖြစ်သည်။

ESA ၏ အာကာသပျံသန်းရေး စီမံကိန်းတွင် လူသားများလိုက်ပါခြင်းစီမံကိန်း ပါဝင်ပြီး ပင်မရည်ရွယ်ချက်မှာ နိုင်ငံတကာ အာကာသ စခန်းသို့ ပူးပေါင်းပါဝင်ခြင်း ဖြစ်သည်။ လူသားမဲ့ အာကာသယာဉ်များ စေလွှတ်ခြင်းများမှာ လကမ္ဘာ၊ ကမ္ဘာမြေစူးစမ်းရေး၊ သိပ္ပံနှင့်ဆက်သွယ်ရေးနည်းပညာ၊ ယာဉ်များအား ဒီဇိုင်းဆွဲပစ်လွှတ်တင်ခြင်း၊ အာကာသယာဉ်များအား ပြုပြင်ထိန်းသိမ်းခြင်းများ ဖြစ်သည်။ အဖွဲ့အစည်း၏ အောက်ပါ သုတေသန ၅ ချက်ကို ဆောင်ရွက်လျက်ရှိသည်။

* ESA ၏ သိပ္ပံ စီမံကိန်းများအား နယ်သာလန်နိုင်ငံတွင် အခြေစိုက်သည်။
* ကမ္ဘာမြေ လေ့လာစောင့်ကြည့်ရေး စီမံကိန်းအား အီတလီနိုင်ငံတွင် အခြေစိုက်သည်။
* ESA စီမံကိန်း ထိန်းချုပ်စခန်းမှာ ဂျာမနီနိုင်ငံတွင် ဖြစ်သည်။
* ဥရောပ အာကာသယာဉ်မှူးများစခန်းကိုမူ ဂျာမနီနိုင်ငံ ကိုလိုဂျိန်မြို့တွင် တည်ရှိပြီး
* ဥရောပ အာကာသ နက္ခတ္တအသင်း (ESAC) သည် စပိန်နိုင်ငံတွင် တည်ရှိသည်။

## ကိုးကား
ကဏ္ဍ:အာကာသ အေဂျင်စီများ
ဂျေရုဆလင်မြို့အနောက်ဖက်မြို့ရိုး ပလာဇာ

**ဂျေရုဆလင်မြို့အနောက်ဖက်မြို့ရိုး ပလာဇာ** ( ) သည် အစ္စရေးနိုင်ငံ၊ ဂျေရုဆလင်မြို့ဟောင်း ဂျူးရပ်ကွက်ရှိ ရင်ပြင်တစ်ခု ဖြစ်သည်။ ရင်ပြင်ကို ၁၉၆၇ ခုနှစ်တွင် တည်ဆောက်ခဲ့သည်။ ရင်ပြင်၏ အရှေ့ဖက်တွင် အနောက်ဖက်မြို့ရိုး၊ မြောက်ဖက်တွင် အနောက်ဖက်မြို့ရိုး လှိုဏ်ခေါင်းလမ်းနှင့် မျိုးရိုးကွင်းဆက်စင်တာ၊ တောင်ဖက်တွင် ဂျေရုဆလင် ရှေးဟောင်းသုတေသန ပန်းခြံနှင့် Dung Gate တို့ တည်ရှိသည်။

## ပြခန်း 

file:The Western Wall at night.jpg|ဂျေရုဆလင်မြို့ အနောက်ဖက်မြို့ရိုး
file:Entrance tunnel Western Wall.JPG|အနောက်ဖက်မြို့ရိုး လှိုဏ်ခေါင်းလမ်း
file:מרכז שרשרת הדורות - ירושלים 2.jpg|မျိုးရိုးကွင်းဆက်စင်တာ
file:Isreal187 (882810579).jpg|ယေရုရှလင် ရှေးဟောင်းသုတေသန ပန်းခြံ
file:Old Jerusalem Dung Gate 2.JPG|နောက်ချေး ဂိတ်

## ပြင်ပလင့်ခ်များ
နဝရတ် (ရုပ်ရှင်သရုပ်ဆောင်)

**နဝရတ်** (၆ စက်တင်ဘာ ၁၉၇၇ မွေးဖွား) သည် မြန်မာ အမျိုးသမီး သရုပ်ဆောင်တစ်ဦး ဖြစ်သည်။ 

## ငယ်ဘဝ 
၁၉၇၇−ခုနှစ်၊ စက်တင်ဘာလ (၆)ရက်နေ့တွင် အဖ ဦးကိုကိုနှင့် အမိ ဒေါ်အေးမြစိမ်း(ရုပ်ရှင်သရုပ်ဆောင်)တို့မှ ရန်ကုန်မြို့တွင် မွေးဖွားသည်။ အမည်ရင်းမှာ စံပယ်ကိုကို ဖြစ်သည်။

ငယ်စဉ်က ဖခင်၏ အမှုထမ်းရာနေရာစုံ ပြောင်းရွေ့နေထိုင်ခဲ့ရသဖြင့် ကျောင်းပေါင်းစုံ ပြောင်းတက်ခဲ့ရသည်။ ကျောက်တံတား အ.မ.က(၆)နှင့် မင်္ဂလာတောင်ညွန့် ကျောင်းတို့မှာလည်း တက်ရောက်ခဲ့ရဘူးသည်။ ပညာရေးကို စိတ်မဝင်စားသဖြင့် မိခင်က ကျောင်းထုတ်လိုက်ကာ နိုင်ငံခြားသို့ ပို့ရန်စီစဉ်သည်။ နိုင်ငံခြားသို့ မသွားချင်ဟုဆိုသဖြင့် ရုပ်ရှင်ရိုက်သည့်ဘက်ကို သဘောတူလိုက်ရသည်။ ၂၀၀၀-ပြည့်နှစ်တွင် မိခင်၏ တိုက်တွန်းမှုကြောင့် ဦးကျော်ဟိန်းနှင့် ရုပ်ရှင် စတင်ရိုက်ဖြစ်ခဲ့သည်။ နဝရတ် အမည်ကို ဝေပုလ္လဆရာတော်က ပေးလိုက်ပြီး ရုပ်ရှင်လောကတွင် ကျော်ဟိန်းတင်သည့် မင်းသမီးဟု နာမည်စကြီးခဲ့သူဖြစ်သည်။ ရုပ်ရှင်သရုပ်ဆောင် ပြည့်ဖူးခိုင်နှင့် မုန်းတို့သည် ၎င်း၏ ညီအစ်မများ ဖြစ်ကြသည်။ 

## ကိုးကား
ရှိန်း

ရှိန်း(သျှိန်း) အဓိပ္ပာယ်မှာ သက္ကတဘာသာ ဖြစ်သည်။ ပါဠိဘာသာ၌မူ ခြင်္သေ့ဟူသော အဓိပ္ပာယ်ရ၏။ ခြင်္သေ့ကဲ့သို့ ရဲရင့်ကြောင်း ထိုးမဝင် ခုတ်မရှ နှိုင်သော ကာယသိဒ္ဓိမျိုးကို ဆိုလိုသည်။

## ကိုးကား
NGC 514

**NGC 514** သည် အလယ်အလတ်တန်းစား ခရုပတ်ပုံစံ ဂလက်ဆီဖြစ်ပြီး နဂါးငွေ့တန်း ဂယ်လက်ဆီမှ အလင်းနှစ် ၁၀၀ မီလီယံနီးပါးခန့်ဝေးကွာသော မိန် နက္ခတာရာ၌ တည်ရှိသည်။

## ကိုးကား
## ပြင်ပလင့်
* 

ကဏ္ဍ:မိန် နက္ခတ်တာရာ
GRB 080913

**GRB 080913** သည် ဂါမာရောင်ခြည်တန်း ဖြစ်ပြီး ၂၀၀၈ ခုနှစ် စက်တင်ဘာလ ၁၃ ရက်နေ့တွင် တွေ့ရှိရခြင်းဖြစ်သည်။
*Swift Gamma-Ray Burst Mission* ဂြိုဟ်တုမှ ခြေရာခံမိခြင်းဖြစ်ပြီး မြေပြင်လေ့လာရေးအဖွဲ့မှ နောက်လိုက်ကာ လေ့လာခဲ့သည်။
အလင်းနှစ် ၁၂.၈ ဘီလီယံအကွာ၊ အနီရောင်အရွေ့ ၆.၇ ရှိသော ယင်းသည် ဧပြီလ ၂၃၊ ၂၀၀၉ ခုနှစ်တွင် GRB 090423 ကိုမတွေ့ရှိခင်ထိ အကွာဝေးဆုံး
ဂါမာရောင်ခြည်တန်းတစ်ခု ဖြစ်ခဲ့သည်။ 
ယင်းစတီလာ ပေါက်ကွဲမှုသည် မဟာပေါက်ကွဲမှုအပြီး နှစ်သိန်းပေါင်း ၈၂၅ အကြာတွင် ဖြစ်ပေါ်ခဲ့ခြင်းဖြစ်သည်။

## ကိုးကား
## ပြင်ပလင့်
* IAUC
* A Brief History of High-Energy (X-ray & Gamma-Ray) Astronomy 

ကဏ္ဍ:အဲရိဒနပ်စ် (ကြယ်စုတန်း)
NGC 524

**NGC 524** သည် lenticular ဂလက်ဆီဖြစ်ပြီး မိန် နက္ခတာရာတွင် ရှိသည်။ ယင်းသည် ကမ္ဘာမြေမှ အလင်းနှစ် ၉၀ မီလီယံဝေးကွာပြီး အလယ်ဗဟိုတွင် ဓာတ်ငွေ့များ ခရုပတ်ပုံစံ ဖွဲ့တည်နေသည်။ ယင်းသည် NGC 524 group ၏ အတောက်ပဆုံး ဂလက်ဆီဖြစ်ပြီး ယင်းသည် NGC 488 နှင့် ဆက်နွယ်သည်။ ၁၇၈၆ ခုနှစ်တွင် ဝီလီယံ ဟာရှယ်မှ ရှာဖွေတွေ့ရှိခဲ့ပြီး ဆူပါနိုဗာ ၂ ခုကိုလည်း တွေ့ရှိခဲ့သည်။

## ကိုးကား 
## ပြင်ပလင့် 
* 

ကဏ္ဍ:မိန် နက္ခတ်တာရာ
NGC 488

**NGC 488** သည် မိန် နက္ခတာရာမှ ခရုပတ်ပုံစံ ဂလက်ဆီဖြစ်ပြီး ကမ္ဘာမြေမှ အလင်းနှစ် ၉၀ မီလီယံ ကွာဝေးသည်။ ယင်း၏အချင်းသည် ၅၂၆ Kpc (171.000 ly) ရှိသည်ဟု ခန့်မှန်းထားသည်။ ဂလက်ဆီအား ဝီလီယံ ဟာရှယ်ဆိုသူမှ ၁၇၈၄ခုနှစ်တွင် ရှာဖွေတွေ့ရှိခဲ့သည်။ ယင်းဂလက်ဆီ၌ ဆူပါနိုဗာ ၂ ခုကိုလည်း တွေ့ရှိခဲ့သည်။

## ကိုးကား 
## ပြင်ပလင့် 
* 
* Whirlgig Galaxy (NGC 488) 
* NGC 488 Galaxy

ကဏ္ဍ:မိန် နက္ခတ်တာရာ
က ချင်လျက် လက်ကျိုး

**က ချင်လျက် လက်ကျိုး** ဟူသည် မြန်မာစကားပုံတစ်ခု ဖြစ်သည်။

## ရှင်းလင်းချက်
က ချင်သူသည် ကရခါနီးမှ လက်ကျိုးသဖြင့် မကလိုက်ရ ဖြစ်သကဲ့သို့ မိမိအစွမ်းအစကို ပြမည်ဟု အားခဲထားသူသည် အစွမ်းအစကို ပြရခါနီးမှ အကြောင်းမညီညွတ်သောကြောင့် မပြလိုက်ရဖြစ်သည်။

## အခြားအသုံးအနှုန်း 
*က ချင်လျက် လက်နာ ဟူ၍ အသုံးလည်းရှိသည်။

## ကျမ်းကိုး
ကတွက်ပေါက် ဗျိုင်းစောင့်

**ကတွတ်ပေါက် ဗျိုင်းစောင့်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ဗျိုင်းသည် ကတွတ်ပေါက်မှ ထွက်လာမည့် ငါးကို ဖမ်းရန် စောင့်မျှော်နေသကဲ့သို့ အခွင့်အလမ်းတစ်စုံတစ်ရာကို မျှော်လင့်ခြင်းကြီးစွာဖြင့် စောင့်ကြည့်နေသည်။

## အခြားအသုံးအနှုန်း
*ကတွတ်ဝ ဗျိုင်းစောင့်။ 
*ဆည်ဝ ဗျိုင်းစောင့်။

## မူလရင်းမြစ်
တစ်ဦးတစ်ယောက်သည် အခြားပုဂ္ဂိုလ် တစ်ဦးတစ်ယောက်အား တွေ့ဆုံလိုသဖြင့်... ပုဂ္ဂိုလ်လာသော လမ်းမှ အချိန်ကြာမြင့်စွာ စောင့်ဆိုင်းနေရလျှင် **ကတွတ်ပေါက် ဗျိုင်းစောင့်** နေရသည်ဟု ဆိုစမှတ်ပြုကြလေသည်။ [၁၃၂၈] ဘာသာစာ။ ၂၄၂။

## ကျမ်းကိုး
က ရိုး မက ဆန်း၍က နှပ်ပစ်ခံရ

**က ရိုး မက ဆန်း၍က နှပ်ပစ်ခံရ** သည် မြန်မာစကားပုံတစ်ခု ဖြစ်သည်။

## ရှင်းလင်းချက်
ကချေသည်သည် ကနေကျအတိုင်း မကဘဲ ဆန်းပြားစွာ ကမိသောကြောင့် ပရိသတ်၏ ကိုယ်ထိလက်ရောက် ရှုတ်ချခြင်း ခံရသကဲ့သို့ မိမိအလုပ်ကို မိမိလုပ်နေကျအတိုင်း မလုပ်ဘဲ မဆင်မခြင် ဆန်းပြားစွာ ပြုလုပ်မိသောကြောင့် ပြစ်တင်ရှုတ်ချခြင်းခံရသည်။

## ကျမ်းကိုး
ကလိမ်စေ့ ငြမ်းဆင်

**ကလိမ်စေ့ ငြမ်းဆင်** ဟူသည် မြန်မာစကားပုံတစ်ခု ဖြစ်သည်။

## ရှင်းလင်းချက်
စေတီပုထိုး အဆောက်အအုံများကိုသာ ငြမ်းဆင်ရမြဲဖြစ်သည်။ ကလိမ်စေ့သည် ငြမ်းဆင်ရသော အရာမဟုတ်။ ထိုသို့မဟုတ်ပါဘဲလျက် ကလိမ်စေ့ကို ငြမ်းဆင်သည်ဟု ဆိုသကဲ့သို့ ယုတ္တိမတန်သော စကားကို လှည့်ပတ်ပြောဆိုခြင်းကို ရည်ညွှန်းသည်။

## မူလရင်းမြစ်
အဖိုးအိုမှာ အရက်သမားတို၏ "'ကလိမ်စေ့ ငြမ်းဆင်"'ကာ ယုတ်မာပုံကို...၊ ခေါင်းတခါခါနှင့် ရှင်းလင်းနေပါသည်။ [၁၃၁၉] မြဝတီ၊ ၅၊ ၃။ ၂၂၆။

## ကျမ်းကိုး
NGC 520

**NGC 520** သည် မိန် နက္ခတာရာရှိ အလင်းနှစ် ၉၀ မီလီယံခန့် ဝေးကွာသည့် ဂလက်ဆီဖြစ်ပြီး H II ဝတ်ဆံရှိသည်။

## ပြခန်း 

File:NGC 520.tif|Image taken by ESO Faint Object Spectrograph and Camera attached to the 3.6-metre telescope at La Silla.
File:NGC 0520 I FUV g2006.jpg|GALEX (ultraviolet)
File:NGC 0520 2MASS JHK.jpg|2MASS (near-infrared)
File:NGC520_Galaxy_from_the_Mount_Lemmon_SkyCenter_Schulman_Telescope_courtesy_Adam_Block.jpg|From the Mount Lemmon SkyCenter (Broadband, visible

## ကိုးကား 
ကဏ္ဍ:မိန် နက္ခတ်တာရာ
ကုသိုလ်ဖန် ဗိမာန်အသင့် ဘုံအသင့်

**ကုသိုလ်ဖန် ဗိမာန်အသင့် ဘုံအသင့်** ဟူသည် မြန်မာစကားပုံတစ်ခု ဖြစ်သည်။

## ရှင်းလင်းချက်
ကုသိုလ်ကံ ဖန်တီးပေးသူအဖို့ ဘုံဗိမာန်အသင့် ဖြစ်နေသကဲ့သို့ ကံကောင်းသူအဖို့ အရာရာမှာ အဆင်သင့် ဖြစ်နေတတ်သည်ကို ဆိုလိုသည်။

## မူလရင်းမြစ်
*စည်းစိမ်ကြီးပုံ များကလည်း တာဝတိံဘုံဖျားက ကုသိုလ်ရှင်နတ်သားတို့နှင့် မခြားမနား ဖြစ်နေသတဲ့။ **ကုသိုလ်ဖန် ဗိမာန်အသင့် ဘုံအသင့်** ဆိုတဲ့ စကားဟာ လွန်စွာမှန်တာပေါ့။ [၁၂၇၈] သာရီ၊ ဆ။ ၂၄။
***ကုသိုလ်ဖန် ဗိမာန်အသင့် ဘုံအသင့်** ဆိုတဲ့အတိုင်း ကုသိုလ်ရှင်တစ်ဦး ပုဂ္ဂိုလ်ထူး ဖြစ်တဲ့အတွက် ဖြစ်လေရာဘဝမှာ အစစအရာရာ သူတစ်ပါးတို့ထက် သာလွန်တာပေါ့။ [၁၂၈၈] ဒဂုန်၊ ၆၊ ၇၁။ ၄၃။

## ကျမ်းကိုး
ဆာယာအန္တိ

**ဆာယာအန္တိ**ဆိုသည်မှာ အရိပ်သို့ ရောက်လျှင် ကိုယ်ပျောက်ခြင်း၊ အရိပ်ပျောက်လျှင် ကိုယ်ပျောက်ခြင်းကို ဆိုလိုသည်။ ရှိန်းဆာယာ ပိုမောက်၊ ကိုယ်ပျောက်ခြင်းဟု အဓိပ္ပာယ်ဆောင်သည်။

## ကိုးကား
GN-z11

**GN-z11** သည် မြင့်မားသော အနီရောင်အရွေ့ရှိ ဂယ်လက်ဆီဖြစ်ပြီး အာရှာ မေဂျာ ကြယ်စုတန်းတွင် တွေ့ရှိခဲ့ကာ လေ့လာနိုင်သော စကြဝဠာအတွင်း ယခုလက်ရှိ အကွာဝေးဆုံးနှင့် သက်တမ်းအရင့်ဆုံး ဂယ်လက်ဆီဟု သိရသည်။ GN-z11 သည် အနီရောင်အရွေ့ *z*&nbsp;=&nbsp;11.1 ရှိသောကြောင့် ကမ္ဘာမြေမှ အလင်းနှစ် ၃၂ ဘီလီယံ (၉.၈ Gpc) နီးပါးခန့် ဝေးကွာသည်။ ယင်းသည် လွန်ခဲ့သော ၁၃.၄ ဘီလီယံအကြာက တည်ရှိခဲ့သော ဂလက်ဆီဖြစ်ပြီး မဟာပေါက်ကွဲမှုအပြီး နှစ်သိန်းပေါင်း ၄၀၀ အကြာတွင် ဖွဲ့တည်ခဲ့ခြင်းဖြစ်သည်။ ထို့ကြောင့် အများစုက အလင်းနှစ် ၁၃.၄ ဘီလီယံ ဝေးကွာသည်ဟု မှားယွင်းစွာ အစီရင်ခံကြလေသည်။

## ကိုးကား
## ပြင်ပလင့်
*Draft of the team's paper for *Astrophysical Review*
ကံကောင်းတဲ့ကျား သွားရင်း သမင်တွေ့

**ကံကောင်းတဲ့ကျား သွားရင်း သမင်တွေ့** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ကံကောင်းသော ကျားသည် သွားရင်းလာရင်း မမျှော်လင့်ဘဲ သမင်နှင့် ပက်ပင်းတိုး၍ သမင်သားစားရသကဲ့သို့ ကံကောင်းသူသည် မမျှော်လင့်ဘဲ အခွင့်ကောင်းနှင့် ကြုံတွေ့ရသည်ကို ဆိုလိုသည်။

## အခြားအသုံးအနှုန်း
*ကံကောင်းတဲ့ကျား သားကောင်နှင့် ရင်ဆိုင်တွေ့

## မူလရင်းမြစ်
***ကံကောင်းတဲ့ကျား သားကောင်နှင့် ရင်ဆိုင်တွေ့** ဆိုသလို ငါကိုယ်တော်မင်းသား စဉ်းစားတိုင်း ဝမ်းမြောက်တော်မူလှချည်ရဲ့။ [၁၂၉၇] ဒဂုန်၊ ၁၆၊ ၁၈၁။ ၂၁၆။
***ကံကောင်းတဲ့ကျား လမ်းသွားရင်း သမင်နဲ့တွေ့**ဆိုသလို မုဆိုးဖိုညွန့်တင်မှာ ထားရီအနီးမှ မခွာချင်သည်နှင့် အဆင်သင့်ပင်... [၁၂၉၉] ဒဂုန်၊ ၂၀၇။ ၂၁၈။

## ကျမ်းကိုး
ကံဆိုးမသွားလေရာ မိုးလိုက်လို့ရွာ

**ကံဆိုးမသွားလေရာ မိုးလိုက်လို့ရွာ** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ကံဆိုးမသွားလေရာ အရပ်တိုင်း မိုးလိုက်၍ရွာ ဆိုသကဲ့သို့ ကံဆိုးသူအား ဒုက္ခမျိုးစုံက ထပ်ကြပ်မကွာ လိုက်လံဒုက္ခပေးသည်ကို ဆိုလိုသည်။

## မူလရင်းမြစ်
*တစ်ပူပေါ် တစ်ပူဆင့် အပူမီးမှ မငြိမ်းသေးမီ... **ကံဆိုးမ သွားလေရာ မိုးလိုက်လို့ရွာ** ချေပြီတကား... [၁၃၀၈] ဂျာနယ်ကျော်၊ ၁၁၊ ၉။ ၂၆။

## ကျမ်းကိုး
ကံမခိုင် သံတိုင်အိမ်ဆောက်သော်လည်း ကံမှောက်လျှင်ကျိုး

**ကံမခိုင် သံတိုင်အိမ်ဆောက်သော်လည်း ကံမှောက်လျှင်ကျိုး** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ကုသိုလ်ကံဇာတာညံ့နေသည့်အခါဖြစ်ပါက သံတိုင်ကို တိုင်ထူ၍ အိမ်ဆောက်စေကာမူ သံတိုင်ကျိုးသည့်အဖြစ် ကြုံရသကဲ့သို့ မူလအခြေခံ ညံ့ဖျင်းလျှင် လုပ်သမျှ အရာမထင် ဖြစ်တတ်သည်ကို ဆိုလိုသည်။

## နမူနာအသုံး
*အသက်ကို ပန်းတစ်ပွင့် အနှုန်းထား၍ ကြိုးစားဆောင်ရွက်နေကြသည်အတွင်း **ကံမခိုင် သံတိုင်အိမ်ဆောက်တော့ ကံမှောက်လျှင်ကျိုး**ဟူ၍ ရှေးပညာရှိတို့ ဆိုခဲ့သည်နှင့်အညီ... [၁၂၉၁] ကဝိမှန်၊ ၃၊ ၉။ ၅၄။
***ကံမခိုင်တော့ သံတိုင် အိမ်ဆောက်သော်လည်း ကံမှောက်လျှင်ကျိုး** ဆိုတာမျိုးလို အဘိုးအိုဇရာဒုဗ္ဗလ အရွယ်မှာ မဟာဒုက်မကအောင် မွဲလို့ ခွက်လက်စွဲကာ တောင်းရမ်းစားသောက်ရတယ်တဲ့။ [၁၂၉၈-ခန့်] အနဂ္ဃ၊ ပ။ ၃၄။

## ကျမ်းကိုး
ကံမရှိ ဉာဏ်ရှိတိုင်းမွဲ

**ကံမရှိ ဉာဏ်ရှိတိုင်းမွဲ** ဟူသည်မှာ မြန်မာစကားပုံတစ်ခု ဖြစ်သည်။ မြန်မာဆိုရိုးစကား တစ်ခုလည်း ဖြစ်သည်။

### အဓိပ္ပာယ်
**ကံမရှိ ဉာဏ်ရှိတိုင်းမွဲ** ဆိုသည်မှာ ကုသိုလ်ကံ မရှိပါက မည်မျှပင် ဉာဏ်ပညာ ထက်မြက်စေကာမူ၊ ကြိုးစားအားထုတ်မှု မည်မျှပင် ပြုလုပ်စေကာမူ ချမ်းသာကြွယ်ဝမှု မရနိုင်ဟု ဆိုလိုသည်။ ဤဆိုရိုးစကားသည် ကံ၏ အရေးပါမှုကို ဖော်ညွှန်းပြီး လူတစ်ဦး၏ ဘဝအောင်မြင်မှု သို့မဟုတ် ဆင်းရဲချမ်းသာသည် ကံနှင့်လည်း သက်ဆိုင်ကြောင်းကို ထင်ဟပ်စေသည်။ ဉာဏ်ပညာနှင့် ကြိုးစားမှုသည် အရေးပါသော်လည်း ကံမကောင်းပါက ထိုအရာများ၏ အကျိုးကျေးဇူးကို အပြည့်အဝ မခံစားနိုင်ဟု ဆိုလိုသည်။ သို့သော် ဤဆိုရိုးစကားကို အလုပ်မလုပ်ဘဲ ကံကိုသာ အပြစ်တင်ရန် အကြောင်းပြချက်အဖြစ် အသုံးမပြုသင့်ပါ။ ကြိုးစားအားထုတ်မှုသည်လည်း အောင်မြင်မှုအတွက် အရေးပါသော အစိတ်အပိုင်းတစ်ခုဖြစ်သည်။

### ကိုးကားချက်များ
*   ကံရှိမှ ချမ်းသာမည်၊ **ကံမရှိ ဉာဏ်ရှိတိုင်းမွဲမည်** စသည်ဖြင့် အလုပ် မလုပ်ဘဲ ကံကိုသာ ယိုးမယ်ဖွဲ့လျက် ပြောကြသူတို့၏စကားကို နားနှစ်ဖက်သို့ ဝင်ရောက်ခြင်း မရှိစေဘဲ၊ 
*   **ကံမရှိတော့ ဉာဏ်ရှိတိုင်းမွဲ** ဆိုသလို ကုသိုလ်မှိန်တဲ့အခါတော့ဘာကိုပဲ လုပ်လုပ် အကျိုးမပေးတာမို့၊ 

## ကျမ်းကိုး
ကံယုံ၍ ဆူးပုံမနင်းရာ

ကံယုံ၍ ဆူးပုံမနင်းရာ ဟူသည် မြန်မာစကားပုံတစ်ခု ဖြစ်သည်။

## ရှင်းလင်းချက်
ဆူးပုံကို နင်းလျှင် ဆူးစူးမည်သာဖြစ်၍ မိမိကံကောင်းလှသည်ဟု ကံကိုယုံပြီး ဆူးပုံကို မနင်းသင့်သကဲ့သို့ ဒုက္ခဖြစ်စေနိုင်သော ကိစ္စမှန်သမျှ ကံကို ယုံပြီး ဇွတ်မပြုလုပ်သင့်ဟု ဆိုလိုသည်။

## အခြားအသုံးအနှုန်း
*ကံယုံ ဆူးချုံမတိုးနှင့်- ဟူ၍လည်း အသုံးရှိသည်။

## ဆိုလိုရင်းတူညီသောအခြားစကားပုံ
*ကံယုံ မီးပုံမဆင်းရာ နှင့် အတူတူ။
 
## နမူနာအသုံး
*ကမ္မံ သတ္တေ ဝိဘဇ္ဈတိတဲ့။ ကံသာလျှင် အဖ၊ ကံသာလျှင် အမိ။ သို့သော်လည်း **ကံကို ယုံ၍ ဆူးပုံ မနင်း** ထိုက်ဘူးပေါ့။ [၁၃၂၅] ယဉ်ကျေးမှု၊ ၄၊ ၁။ ၈၄။

## ကျမ်းကိုး
ကောက်တိုင်းရ စလုတ်မဆံ့နိုင်

**ကောက်တိုင်းရ စလုတ်မဆံ့နိုင်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ကြက်သည် အစာရှာရာ၌ နှုတ်သီးဖြင့် ကောက်ယူတိုင်းသာ အစာရမည်ဆိုပါက စလုတ်နှင့် မဆံ့နိုင်အောင် ရှိမည်ဖြစ်သကဲ့သို့ ရှာဖွေလုပ်ဆောင်တိုင်းသာ ရမည်ဆိုလျှင် သိမ်းဆည်း၍ပင် နိုင်မည်မဟုတ်ကြောင်း ဆိုလိုသည်။

## ကျမ်းကိုး
ကောက်ညှင်းက မစေး၊ ဆန်ကြမ်းက စေး

**ကောက်ညှင်းက မစေး၊ ဆန်ကြမ်းက စေး** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
စေးသင့်သော ကောက်ညှင်းက မစေးဘဲ မစေးသင့်သော ဆန်ကြမ်းက စေးနေသကဲ့သို့ နှစ်ဦးနှစ်ဖက်ရှိရာတွင် သဘာဝအလျောက် ရှက်ရ နာရမည့်ဘက်က ဘာမျှမဖြစ်ဘဲ မရှက်မနာရမည့်ဘက်က အဖြစ်သည်းသည်ဟု ဆိုလိုသည်။

## ဆိုလိုရင်းတူညီသောအခြားစကားပုံ
*မြင်းကမလှုပ် ခုံကလှုပ်- နှင့် အတူတူ။

## မူလရင်းမြစ်
*"အောင်မာ အောင်မာ၊ **ကောက်ညှင်းက မစေး၊ ဆန်ကြမ်းက စေး** ရတယ်လို့၊ မိန်းကလေးလုပ်တဲ့လူက မနာ၊ မင်းက နာရတယ်လို့ ရှိသေး။" [၁၃၃၉] ငွေတာရီ၊ ၂၁၁၊ ၁။ ၆၈။

## ကျမ်းကိုး
ကောက်သင်းကောက်က အနှံကြီးကြိုက်

**ကောက်သင်းကောက်က အနှံကြီးကြိုက်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ကောက်သင်းကောက်သူ ဖြစ်လျက် အနှံကြီးကို လိုချင်သကဲ့သို့ မိမိအခြေအနေနှင့် မမျှသော အရာကို မျှော်မှန်းသည်ဟု ဆိုလိုသည်။

## အကိုး
*"**ကောက်သင်းကောက်က အနှံကြီးကြိုက်** ဆိုသလို ကိုယ့်အခြေက သေးသိမ်အောက်ကျ၍ နေပါလျှင် ကိုယ်နဲ့မတန်တဲ့ အကြံကြီး အကြံကျယ်များကို မလိုက်စားပါနှင့်။" [၁၂၈၈] သူရ၊ ဒု။ ၅၆။

## ကျမ်းကိုး
ကင်းခြေများ ခြေတစ်ချောင်းကျိုး၍ အသွားမပျက်

**ကင်းခြေများ ခြေတစ်ချောင်းကျိုး၍ အသွားမပျက်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ကင်းခြေများသည် ခြေတစ်ချောင်း ကျိုးရုံမျှဖြင့် အသွားမပျက်သကဲ့သို့ ပြည့်စုံသူအဖို့ အနည်းငယ် ဆုံးရှုံးယုတ်လျော့ရုံမျှဖြင့် အခြေအနေမပျက်ချေဟု ဆိုလိုသည်။

ဟိဟိ

## ကျမ်းကိုး
ကောင်းကင်တက် လက်ဝှေ့သတ်

**ကောင်းကင်တက် လက်ဝှေ့သတ်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ကောင်းကင်ကို လက်ဝှေ့သတ်သည်ဆိုသကဲ့သို့ ထိရောက်မှုမရှိဘဲ အကျိုးမဲ့ ပြုလုပ်သည်ကို ဆိုလိုသည်။

## အခြားနည်းအသုံးရှိကြောင်း ရှင်းလင်းချက်
*ကောင်းကင်နှင့် လက်ဝှေ့သတ်
*ကောင်းကင် လက်ဝှေ့သတ် - ဟူ၍လည်း အသုံးများရှိသည်။

## ကျမ်းကိုး
ကောင်းမှန်းသိ သာအိတစိုစို

**ကောင်းမှန်းသိ သာအိတစိုစို** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
စားကောင်းမှန်းမသိခင်က မစားချင်သော်လည်း စားကြည့်၍ အရသာသိသွားသည့်အခါ ထိုအစာကို တွေ့တိုင်း သွားရည်တများများ ဖြစ်နေသကဲ့သို့ ယခင်က ကောင်းမှန်း မသိသေးသည့်အရာကို ယခု ကောင်းမှန်းသိသည်နှင့် လက်မလွှတ်နိုင် ဖြစ်နေသည်ကို ဆိုလိုသည်။

## မူလရင်းမြစ်
*"ချိုဆိမ့်သော အရသာရှိသောကြောင့် **ကောင်းမှန်းမသိ သာအိတစိုစို**ဖြစ်နေသည်ကို အခြားသူတို့မြင်လျှင်..." [၁၃၁၄] ကိုယ်ကျင့်။ ၃၅၁။

## ကျမ်းကိုး
ကျွန်း ကိုင်းမှီ၊ ကိုင်း ကျွန်းမှီ

**ကျွန်း ကိုင်းမှီ၊ ကိုင်း ကျွန်းမှီ** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ကိုင်းပင်များ ပေါက်ရောက်နေသဖြင့်လည်း သောင်ကျွန်းသည် ရေတိုက်စားမှုကို ခံနိုင်ပြီး ရပ်တည်နေနိုင်သည်။ သောင်ကျွန်းတည်ရှိနေသဖြင့်လည်း ကိုင်းပင်များ ပေါက်ရောက်ရှင်သန် ရပ်တည်နိုင်သကဲ့သို့ တစ်ဦးနှင့်တစ်ဦးသည်လည်း အပြန်အလှန် အကျိုးပြု၍ အမှီသဟဲပြုကာ ရပ်တည်ကြရသည်ကို ဆိုလိုသည်။

## ဆိုလိုရင်းတူညီသောအခြားစကားပုံ
*ကိုင်း  ကျွန်းမှီ၊ ကျွန်း ကိုင်းမှီ - နှင့်အတူတူ

## နမူနာအသုံး
*"ကျွန်တော်တို့နှင့် ထိုက်တန်သော ကိစ္စရှိပါလျှင် ပြောတော်မူပါ။ **ကျွန်း ကိုင်းမှီ၊ ကိုင်း ကျွန်းမှီ** ဆိုသလို အမေကြီးတို့ကိုလည်း ကျွန်တော်က အားထား ပါရစေ။"' [၁၂၇၅]  စံပယ်။ ၉။
*"**ကိုင်းကျွန်းမှီ၊ ကျွန်းကိုင်းမှီ** ဆိုတဲ့အတိုင်း အချင်းချင်း ကျေးဇူးမကင်းကြပုံ သဘောများကိုလည်း ဘယ်အရာမှာမဆို တွေးတော ဆင်ခြင်တတ်ရမတဲ့။" [၁၃၂၇]
ရှေ့သို့၊ ၇၊ ၂။ ၁၁။

## ကျမ်းကိုး
## ပြင်ပလင့်ခ်များ
NGC 7714

**NGC 7714** သည် မိန် နက္ခတာရာမှ ခရုပတ်ပုံစံ ဂလက်ဆီဖြစ်သည်။ ယင်းအား ၁၈၃၀ စက်တင်ဘာ ၁၈ တွင် ဂျွန် ဟာရှယ်မှ ရှာဖွေတွေ့ရှိခဲ့သည်။

NGC 7714 နှင့် NGC 7715 တို့သည် အချင်းချင်းဆွဲငင်နေသော ဂလက်ဆီများဖြစ်ကြပြီး ဆူပါနိုဗာ 1999dn အား NGC 7714 ထဲတွင် ၁၉၉၉ စက်တင်ဘာ ၁၉ ၌ လေ့လာတွေ့ရှိခဲ့သည်။

## ကိုးကား
## ပြင်ပလင့်
*

ကဏ္ဍ:မိန် နက္ခတ်တာရာ
ကတ်မည့်ကတ် အပ် ဦးပဲ့ထမ်း

**ကတ်မည့်ကတ် အပ် ဦးပဲ့ထမ်း** သည် မြန်မာစကားပုံတစ်ခု ဖြစ်သည်။

## ရှင်းလင်းချက်
အပ်ကလေးကို ယူဆောင်ရာတွင်ပင် ဦးကတစ်ယောက် ပဲ့ကတစ်ယောက် ထမ်း၍ ယူဆောင်သယ်ပိုးသကဲ့သို့ တစ်ယောက်နှင့်တစ်ယောက် တွက်ကတ်ကာ တစ်ယောက်တည်းဖြင့် ပြီးနိုင်သောအလုပ်ကို နှစ်ယောက်သုံးယောက်စသည် လုပ်ဆောင်ကြသည်ကို ဆိုလိုသည်။

## ဆန့်ကျင်ဘက်အနက်ရှိသည့် အခြားစကားပုံ
*အပ် ဦးပဲ့ထမ်း
 
## ကျမ်းကိုး
အပ် ဦးပဲ့ထမ်း

သွားဖန်များခရီး‌ောက်

## ရှင်းလင်းချက်
ချုပ်အပ်တစ်ချောင်းကိုပင် ဦးကတစ်ယောက် ပဲ့ကတစ်ယောက် ညီညီညွတ်ညွတ် ထမ်းသည်ဆိုသကဲ့သို့ အရာရာ၌ ညီညီညွတ်ညွတ် စုပေါင်းလုပ်ဆောင်သည်ကို ဆိုလိုသည်။ အခြားဆိုလိုရင်းတစ်ခုမှာ အပ်တစ်ချောင်းကိုပင် မိမိတစ်ဦးတည်းဆိုလျှင် မထမ်းဘဲ သူ ဦးက ထမ်းမှ ကိုယ် ပဲ့က ထမ်းနိုင်မည်ဆို၍ တွက်ကတ်သကဲ့သို့ အသေးအမွှားကိစ္စများကိုပင် အချင်းချင်း တွက်ကတ် ကြေးတိုက်သည်ဟူ၍ ဖြစ်သည်။

## သွားဖန်များခရီး‌ေရာက်ကတ်မည့်ကတ် အပ် ဦးပဲ့ထမ်း -နှင့် နှိုင်းယှဉ်။
## နမူနာအသုံး
*"မှုတော်ရေးရာ၊ ထွက်သောခါလျှင်၊ ညီညာချပ်ချပ်၊ တစ်ချောင်း**အပ်**ကို၊ ကြပ်ကြပ်**ဦးပဲ့**၊ **ထမ်း**သကဲ့သို့၊" [၉၀၄] ဘုံ* ၈၅။
*"တောသူတောင်သားတို့၏ အခြေအနေ တိုးတက်ရာ တိုးတက်ကြောင်းကို **အပ်ဦးပဲ့ထမ်း**သည့်အလား တွက်ကပ်၍ မနေဘဲ..." [၁၂၉၈] ပြုပြင်ရေး၊ ၁၊ ၁၁။ ၆၉။

## ကျမ်းကိုး
ကုန်းပေါ်ရောက်မှ ရေမမွန်းစေနှင့်

**ကုန်းပေါ်ရောက်မှ ရေမမွန်းစေနှင့်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ရေနစ်သူကို ဆယ်ယူ၍ ကုန်ပေါ်ရောက်ပြီးမှ ဆက်လက် မပြုစုသဖြင့် ရေမွန်း၍ တိမ်းပါးခြင်း မဖြစ်စေသင့်သကဲ့သို့ ခက်ခဲစွာ ဆောင်ရွက်၍ အောင်မြင်ပြီးမြောက်သလောက်ရှိမှ လျော့ရဲပေါ့ဆမှုကြောင့် ဆုံးရှုံပျက်စီးသွားရခြင်းမျိုး မဖြစ်စေသင့်ဟု ဆိုလိုသည်။

## ကျမ်းကိုး
ကမ္ဘာမီးလောင် သားကောင်ချနင်း

**ကမ္ဘာမီးလောင် သားကောင်ချနင်း** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ကမ္ဘာမြေကြီး မီးလောင်သကဲ့သို့ အလွန် ပူပြင်းသောအခါ မိခင်ဖြစ်သူသည် မိမိသက်သာရာရစေရန် မိမိသားသမီးကိုပင် မြေတွင် ချ၍ နင်းသည်ဆိုသကဲ့သို့ ကြီးမားသော ဘေးနှင့် ကြုံတွေ့ရလျှင် မည်သူ့ကိုမျှ မငဲ့ကွက်နိုင်၊ မိမိလွတ်မြောက်ရာ လွတ်မြောက်ကြောင်းကိုသာ လုပ်ဆောင်သည်ကို ဆိုလိုသည်။

ရှေးအခါက သဲကန္တာရကို ဖြတ်သန်း၍ ခရီးသွားလာကြသော လှည်းကုန်သည်တို့သည် လမ်းခရီးတစ်နေရာတွင် ညအိပ်ရပ်နားပြီး နံနက်အချိန် အဆောတလျင် ခရီးနှင်ကြရာ မိခင်တစ်ဦးနှင့်ကလေးငယ်တို့ ကျန်ခဲ့သည်။ နေမြင့်သောအခါ သဲပူလွန်းသဖြင့် ခြေဖြင့် မနင်းနိုင်ဘဲ တောင်းကို ချ၍ နင်းသည်။ တောင်းပူလာသောအခါ ခေါင်းခုအဝတ်ကို ချ၍ နင်းပြန်သည်။ ခေါင်းခုအဝတ် ပူလာသောအခါ ရင်ခွင်ပိုက်ထားသော သားငယ်ကို သဲပေါ်ချကာ တက်နင်းလေသည်။ နောက်ဆုံးတွင် မိခင်လည်း သေဆုံးရလေသည်။ 

## ဆိုလိုရင်းတူညီသောအခြားစကားပုံ
*ကိုယ်မချိ အမိသော်လည်း သားတော်ခဲ -နှင့်အတူတူ။

## မူလရင်းမြစ်
*"**ကမ္ဘာမီးလောင် သားကောင်ချနင်း** ဆိုသလို မတတ်သာလို့ သမီးလေးပေးရတာ ကံသာချပါတော့ မမိရယ်။" [၁၂၉၇] ဒဂုန်၊ ၁၈၆။ ၁၅၀။

## ကျမ်းကိုး
ကိုယ်ကကျူး ကိုယ့်ဒူးမယုံရ

**ကိုယ်ကကျူး ကိုယ့်ဒူးမယုံရ** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
မိမိကိုယ်ကလွဲလျှင် မိမိကိုယ်ကို ထောက်တည်ထားသည့် မိမိဒူးကိုပင် မယုံကြည်ရသကဲ့သို့ မိမိမှတစ်ပါး အခြားမည်သူ့ကိုမျှ မယုံရဟု ဆိုလိုသည်။

## မူလရင်းမြစ်
*"**ကိုယ်ကကျုး ကိုယ့်ဒူးမျှ မယုံ**သာ ဆိုတဲ့ အတိုင်းပဲ ပြင်ပအဖော်မိတ်ဆွေဆိုတာ အကောင်းအဆိုး အမျိုးမျိုးရှိလေတော့ အရာရာမှာ မယုံကြည်ရပေဘူး။" [၁၂၅၉] ဒဂုန်၊ ၁၅၉။ ၂၈၂။
*"**ကိုယ်ကျူးလျှင် ကိုယ့်ဒူးကိုမျှ မယုံ**နှင့် ဆိုတဲ့စကားအတိုင်း ဘယ်အရာမှာမဆို အဖန်ဖန်အခါခါစဉ်းစားပြီး ယုံသင့်မှ ယုံကြရမယ်။" [၁၂၈၈] သူရ၊ ပ။ ၉၉။

## ကျမ်းကိုး
မျက်လုံး ဂလက်ဆီ

**မျက်လုံး ဂလက်ဆီ** (**NGC 4435-NGC 4438**, also known as **Arp 120**) သည် အလင်းနှစ် ၅၂ မီလီယံ ကွာဝေးသည့် ဗာဂိုး ကြယ်စုတန်းမှ  ဂလက်ဆီစုံတွဲဖြစ်သည်။ NGC 4435 သည် သက်တမ်းအားဖြင့် ၁၉၀ မီလီယံနှစ် ရှိနိုင်သော ခရုပတ်ပုံစံ ဂလက်ဆီဖြစ်၍ NGC 4438 သည် ဗာဂိုး ကြယ်အစုအဝေးတွင် အတွင်းချင်း ဆက်နွယ်မှုအရှိဆုံး ဂလက်ဆီပင်ဖြစ်သည်။
## ပြင်ပလင့်
*NGC 4438
*

## ကိုးကား
ကိုယ်ကောင်း ခေါင်းဘယ်မရွေ့

**ကိုယ်ကောင်း ခေါင်းဘယ်မရွေ့** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ကိုယ်ခန္ဓာကောင်းနေလျှင် ဦးခေါင်းသည် အခြေအနေမပျက် ရပ်တည်နိုင်သကဲ့သို့ အခြေခံစေတနာမှန်ကန်လျှင် အခြေအနေမပျက် ရပ်တည်နိုင်သည်။

## မူလရင်းမြစ်
*"အချို့ကလည်း အမနာပစကား တရားမဲ့သည်ဟု ဆိုသူဆို၊ ကြည်ညိုသူ သူတော်ကောင်းတို့ကလည်း **ကိုယ်ကောင်း**လျှင် **ခေါင်းဘယ်**မှ **မရွေ့**ဘူး ဟု ထူးလို့သာ ကြည်ညိုလျက်ရှိကြကြောင်း။" [၁၂၇၅] စံပယ်။ ၂၃၀။

## ကျမ်းကိုး
ကိုယ်တင်သည့်စစ်ကဲ ကိုယ်ချ၍မရ

**ကိုယ်တင်သည့်စစ်ကဲ ကိုယ်ချ၍မရ** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
မိမိ တင်မြှောက်ခဲ့သည် စစ်ကဲကို ရာထူး ပြန်ချ၍ မရသကဲ့ မိမိက မြှောက်စား ကျေးဇူးပြုထားသူကို မိမိကိုယ်တိုင် ပြောဆိုဆုံးမ၍ မရနိုင်ဖြစ်သည်။

## မူလရင်းမြစ်
*ကျွန်မအစက မပြောဘူးလား။ အခုတော့ **ကိုယ်တင်တဲ့ စစ်ကဲ ကိုယ်ချ၍ မရ**တဲ့အတွက် သားဆုံးပါပကော။* [၁၂၈၄] ဒဂုန်၊ ၃၊ ၂၈။ ၈၅။

## ကျမ်းကိုး
ကိုယ်ထင် ခုတင်ရွှေနန်း

**ကိုယ်ထင် ခုတင်ရွှေနန်း** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
မြတ်နိုးလျှင် မိမိ အသုံးပြုသော ခုတင်ကိုပင် ရွှေနန်းတော်ဟု ထင်မှတ်သကဲ့သို့ မိမိ မြတ်နိုးသောအရာ ဖြစ်လျှင် တန်ဖိုးမရှိစေကာမူ အလွန်တန်ဖိုးရှိသောအရာဟု စိတ်တွင် ထင်မှတ်သည်။ 

## ဆိုရိုးအဖြစ်အသုံးရှိကြောင်းဖော်ပြချက်
*မချစ်မလှ၊ ချစ်လျှင်လှ - ဆိုရိုးလည်းရှိသည်။

## မူလရင်းမြစ်
*"**ကိုယ်ထင် ခုတင်ရွှေနန်း** ဆိုသလို ဘဘ်သူပင်ရယ်ရယ် ကိုယ်ရတဲ့စည်းစိမ်နှင့် တင်းတိမ်လျှင် ပြီးရောပေါ့။" [၁၂၈၆] သောတ၊ ပ။ ၂၁၇။
*"သူ့အပြောတော့ သိပ်ချောသတဲ့၊ ကျွန်တော်တို့မျက်စိထဲမှာတော့ တော်ရုံပါပဲ။ **ကိုယ်ထင်**ရင် **ခုတင်ရွှေနန်း**မို့ မကဲ့ရဲ့သာပြီ။" [၁၂၉၅] သူရိယ၊ ၁၇၊ ၁၁။ ၅၀။

## ကျမ်းကိုး
ကောက်သော် မစားလောက်၊ ဖြောင့်သော် စားမနိုင်

**ကောက်သော် မစားလောက်၊ ဖြောင့်သော် စားမနိုင်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
တံငါသည်သည် ကောက်သော ငါးမျှားချိတ်ဖြင့် တစ်နေကုန် ငါးမျှားသည့်တိုင်အောင် လှေတစ်စင်းစာ ငါးမရနိုင်၊ မုဆိုးသည် ဖြောင့်သော မြားမြင့် သားကောင်ကို ပစ်ခတ်လျှင် တစ်နေ့တည်း လှေတစ်စင်းစာမက ရနိုင်သကဲ့သို့ ကောက်ကျစ်သော နည်းလမ်းဖြင့် အသက်မွေးဝမ်းကျောင်းပြုသော် ဝဝလင်လင် မစားရ၊ ဖြောင့်မှန်သော နည်းလမ်းဖြင့် အသက်မွေးဝမ်းကျောင်းပြုပါက စားမကုန်နိုင်အောင် ကြွယ်ဝမည်ဟု ဆိုလိုသည်။

## မူလရင်းမြစ်
*"အရှင်မင်းကြီး၊ မုဆိုးသည် မြားဖြောင့်နှင့် တစ်နေ့လယ်၍ ရှာသော် လှေလောင်းတစ်စင်းပြည့်၏။ တံငါသည် ငါးမျှားကောက်နှင့် တစ်နေ့လယ်၍ ရှာသော် လှေလောင်းတစ်စဉ်းမပြည့်နိုင်။ ထို့ကြောင့် **ကောက်သော် မစားလောက်၊ ဖြောင့်သော် မစားနိုင်** ဟု ပညာရှိတို့ ဆိုကြကုန်၏" [၁၁၄၃] ဏီပုံ။ ၆၉။

## ကျမ်းကိုး
ကိုယ့်ကို ကိုယ်ဖော် မသူတော် ခုနှစ်ပါး

**ကိုယ့်ကို ကိုယ်ဖော် မသူတော် ခုနှစ်ပါး** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
တောက်တဲ့၊ ဇီးကွက်၊ ရွှေပြည်စိုး၊ ယောက်ဖခွေးခေါ်၊ ဥဩ၊ တစ်တီတူး၊ ဘုတ် ဟူသော တိရစ္ဆာန် ခုနှစ်ကောင်သည် မိမိအမည်ကို ထုတ်ဖော်သဖြင့် မသူတော်စာရင်းဝင်များ ဖြစ်ကြသကဲ့သို့ မိမိဂုဏ်ကို မိမိကိုယ်တိုင် ဖွင့်ဟကြွားဝါသူသည်လည်း မသူတော်စာရင်းဝင်ပင် ဖြစ်သည်။

## ဆိုရိုးအဖြစ်အသုံးရှိကြောင်းဖော်ပြချက်
ကိုယ့်ကို ကိုယ်ဖော် မသူတော် ဆိုရိုးစကားလည်းရှိသည်။

## မူလရင်းမြစ်
*"**ကိုယ့်ဂုဏ်ကိုယ်ဖော် မသူတော် ခုနှစ်ပါး** ဆိုသလို ကိုယ့်ဂုဏ်ပုဒ်ကို ကိုယ်က ထုတ်ပြီး ဖော်ပြလို့ ကြွားဝါတယ်ဆိုတော့ ဘယ်မှာ သင့်မလဲ။" [၁၂၉၅] သူရိယ၊ ၄။ ၆၇။

## ကျမ်းကိုး
ကိုယ့်ငါးချဉ် ကိုယ်ချဉ်

**ကိုယ့်ငါးချဉ် ကိုယ်ချဉ်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
သူတစ်ပါး၏ ငါးချဉ်သည် မချဉ်၊ မိမိငါးချဉ်မှသာ ချဉ်သည်ဟု ထုတ်ဖော်ပြောဆိုသကဲ့သို့ မိမိနှင့်စပ်ဆိုင်သည့်အရာကိုမှ ကောင်းသည်ဟု မှတ်ယူပြောဆိုသည်။

## မူလရင်းမြစ်
*"မိန်းကလေးဟာ **ကိုယ့်ငါးချဉ်**မို့ **ကိုယ်ချဉ်**တာ မဟုတ်ဘူး၊ တကယ့်ကို မင်းကတော်ရုပ် ပေါက်တာ။" [၁၂၉၈] စာအု၊ ၇၂။

## ကျမ်းကိုး
ငါးချဉ်

**ငါးချဉ်**သည် ငါးကိုထမင်းနှင့်ဆားထည့်ကာဖိသိပ်၍လည်းကောင်း၊ စည်းနှောင်၍လည်းကောင်း ချဉ်အောင်ပြုလုပ်ထားသော စားဖွယ်တစ်မျိုးဖြစ်သည်။
ငါးချဉ်ကို များသောအားဖြင့် ကြက်သွန်နီ၊ ကြက်သွန်ဖြူ၊ ငရုတ်သီးစိမ်း၊ နံနံပင်၊ ပဲဆီတို့ဖြင့် သုတ်ပြီး ထမင်းနှင့် စားကြသည်။  မဒေါက်တွင်မူ တစ်ကျောင်း တစ်ဂါထာ တစ်ရွာ တစ်ပုဒ်ဆန်း ဆိုသလို ငါးချဉ်ကို နေ့လယ်စာ အဆာပြေအဖြစ်စားကြသည်။ မုန့်ဟင်းခါးထဲတွင်လည်း ထည့်စားတတ်သည်။ မြန်မာစကားပုံတွင် ကိုယ့်ငါးချဉ် ကိုယ်ချဉ် ဟူသည့်စကားပုံရှိသည်။
## ကိုးကား
## ပြင်ပလင့်ခ်များ 
ကဏ္ဍ:မြန်မာ အစားအသောက်
ဂမုန်းလကက်ဆက်

ဂမုန်းလက်ယှက်လည်း ခေါ်၏။ ဝတ်ကျွတ်ရွက်ကဲ့သို့ သဏ္ဌာန်တူ၏။ အမြစ်အစု စုရရုံရှိတတ်၏။
ဂမုန်းအင်

**ဂမုန်းအင်** သည် နတ်တော်လတွင် သစ်ပင်ကြီးများပေါ်၌ ပွင့်တတ်သော ဂမုန်းဖြစ်သည်။
ဂမုန်းခတ္တာဖြူ

**ဂမုန်းခတ္တာဖြူ**ကား ခတ္တာပင် ဖြစ်သည်။ 

## ကိုးကား
ပြည်လုံးချမ်းသာဂမုန်း

**ပြည်လုံးချမ်းသာဂမုန်း** ကို ချမ်းသာကြီး၊ သူဌေးကြီး၊ မယ်တော်ကြီး၊ မင်းသားကြီးဟု အမျိုးမျိုးခေါ်ဝေါ်သည်။ စီးပွားတိုး၍ ထီပေါက်စေသည်။ ဈေးရောင်းကောင်းသည်။ စိုက်ပျိုးလျှင် အိုးအတွင်း၌ ကြေးပြား ၉ပြားခံ၍ စိုက်ကာ ရွှေရည်၊ ငွေရည်လောင်းပေးရသည်။ တချို့က ကျောက်သံပတ္တမြား ခံ၍ စိုက်ပြီး ရွှေရည်ငွေရည် လောင်းသည်။ နွားနို့လှူ၍ အမြစ်ကို လောင်းထည်ရမည်။ အမွှေးတိုင်ထွန်းပေးလျှက် အမွှေးနံ့သာရည် လောင်းကာ ဥပုသ်နေ့၌ တရော်ကင်မွန်းနှင် အရွက်ကို ဆေးကြောသုတ်သင်ရသည်။ ညဉ့်၇-နာရီလောက်တွင် အရွက်အဖျားများမှ ရေပေါက်များ ထွက်လျက် စီးကျပြီး စိုပြေနေတတ်သည်။ အပင်ကို ဂရုစိုက်ပြီး သန့်သန့်ပြ့န်ပြန့် စင်နှင် တင်ထားရန် အရေးကြီးသည်။ နေပူခံရလွန်းလျင် အရွက်များ ခြောက်လိုက်လာမည်။ မည်သည် ဂမုန်းမဆို နေပူမိမှာ ကြောက်ကြသည်။ နံနက်ပိုင်းတွင် နေရောင်ခံ၍ မွန်းတက်ကလွဲလျှင် အရိပ်ရဖို့ အရေးကြီးသည်။ ရေမရလျှင် မသန်စွမ်းတတ်ပါ။ ရေများများလောက်က များများစည်ပင်သည်။
ရတနာဂမုန်း

ရောဂါပျောက်ကင်းသည်။ ထီပေါက်တတ်သည်။ စီးပွားတိုး လာဘ်ကောင်းသည်။ ရတနာဂမုန်းဥသည် ဆေးဖက်ဝင်သည်။
IOK-1

**IOK-1** သည် ကြယ်စုတန်း ကိုမာ ဘီရင်နီဆပ်စ်မှ ဝေးကွာသော ဂယ်လက်ဆီတစ်ခုဖြစ်သည်။ ၂၀၀၆ ခုနှစ်တွင် ရှာဖွေတွေ့ရှိချိန်၌ ယင်းသည်
အနီရောင်အရွေ့ ၆.၉၆ ဖြင့် သက်တမ်းအရင့်ဆုံး ဝေးကွာသော ဂလက်ဆီဖြစ်ခဲ့သည်။ ယင်းအား ဂျပန်အမျိုးသား နက္ခတ္တလေ့လာရေးမျော်စင်မှ ၂၀၀၆ ခုနှစ်တွင် ဆာဘူရာ တယ်လီစကုပ်ဖြင့်အသုံးပြုကာ Masanori Iye ဆိုသူမှ ရှာဖွေတွေ့ရှိခဲ့သည်။ IOK-1 သည် လွန်ခဲ့သောနှစ်ပေါင်း ၁၂.၈၈ ဘီလီယံအကြာက ဖြစ်ပြီး မဟာပေါက်ကွဲမှုအပြီး နှစ်ပေါင်း ၇၅၀ မီလီယံအကြာက ဖွဲ့တည်ခဲ့သော ဂလက်ဆီဖြစ်သည်။ IOK သည် လေ့လာသူနာမည် Iye, Ota, နှင့် Kashikawa တို့ကို ကိုယ်စားပြုသည်။ သိပ္ပံပညာရှင်များက Abell 1835 IR1916 အား
ပိုမိုသက်တမ်းရင့်သည်ဟု ပြောကြသော်လည်း IOK-1 ၏သက်တမ်းသည် ပိုမိုယုံကြည်နိုင်ဖွယ်ရှိသည်။

## ကိုးကား
ကဏ္ဍ:ကိုမာ ဘီရင်နီဆပ်စ် (ကြယ်စုတန်း)
အိမ်တွင်းမင်္ဂလာဂမုန်း

**အိမ်တွင်းမင်္ဂလာဂမုန်း** ကို ပြည်နယ်စော်ဘွားကြီးတစ်ဦး၏ အိပ်ယာဘေးမှ စိုက်ပျိုးထားသည်ကို မြန်မာရဲမင်းကြီးတစ်ဦးက တွေ့မြင်၍ အနည်းငယ်ပေးပါရန် တောင်းဆိုသောအခါ စော်ဘွားကြီးက "ကျွန်တော့်မယားကို လိုချင်ယူသွားပါ။ ဂမုန်းပင်ကိုတော့ မပေးနိုင်"
ဟုပြောကြောင်းသိရပါသည်။ အချို့က၎င်းဂမုန်းပင်ကို ပြည်နယ်စော်ဘွား၏ ဟော်နန်းအတွင်းမှ စိုက်ပျိုးထားသော ဂမုန်းဖြစ်၍ "ဟော်နန်းစီးပွားတိုး " ဟုလည်း ခေါ်ကြ သည်။ ရိုးရိုးစီးပွားတိုးဂမုန်းမှာ အရွက်ပြောက်ကျားကလေးပင် ကွဲပြားသည်။ထိုဂမုန်းပင်သည် အကျိုးပေးသူ လက်ထဲတွင် စိုက်မိပါက အပင်မှာ သန်မာပွားများ၍ အကျိုးမပြုသူ စိုက် မိပါက သေဆုံးခြင်း သို့မဟုက် ပွားများ မှု မရှိပဲ ဖြစ်နေလိမ့်မည်။ထိုအပင် တိုးတ​က်ပွားများ လာသည်နှင့် အမျှ စိုက်ပျိုးသူ အပင်ရှင်သည် စီးပွားရေး တိုးတက် ခြင်း ကြုံရလိမ့်မည်။
ဂမုန်းခတ္တာရွှေ

**ဂမုန်းခတ္တာရွှေ** သည် ခတ္တာပင်နှင့်တူ၏။ နနွင်းသားကဲ့သို့ ဝါဝါရှိသည်။ နာကို သေစေနိုင်၏။ ဘင်ကိုဖြူစေသည်။ အဂ္ဂိရတ် အသုံးဝင်၏။
ကုသိုလ်တစ်ပဲ ငရဲတစ်ပိဿာ

**ကုသိုလ်တစ်ပဲ ငရဲတစ်ပိဿာ** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ကုသိုလ်ဖြစ်စေရန် ရည်ရွယ်ချက်ဖြင့်လုပ်သော်လည်း လုပ်ပုံကိုင်ပုံ မလျော်ကန်လျှင် အကုသိုလ်များစွာ ဖြစ်ရသကဲ့သို့ ကောင်းစေလို၍ လုပ်သော်လည်း လုပ်ပုံကိုင်ပုံ မလျော်ကန်လျှင် အကျိုးထက် အပြစ်က များစွာ ပိုဖြစ်စေခြင်းကို ရည်ညွှန်းသည်။

## မူလရင်းမြစ်
*စာစကားပြောရာ၌ ရန်ပွဲပမာဖြစ်နေပါလျင် "'ကုသိုလ်တစ်ပဲ ငရဲတစ်ပိဿာ"' ဟူသကဲ့သို့ ဖြစ်တတ်ပေတယ်။ [၁၂၈၀-ခန့်]ထိလက်စွဲ၊ ဒု။ ၆။
*ဒေါသတွေကလည်း တလူလူ လွှမ်းမိုး၍... "'ကုသိုလ်က တစ်ပဲ ငရဲတစ်ပိဿာ"'ဆိုတာလို ဖြစ်တတ်သည်ကိုလည်း သတိပြုရာသည်။ [၁၃၁၆]ဝိသာခါ။ ၁၀၂။

## ကျမ်းကိုး
BDF-3299

**BDF-3299** သည် ပိုက်ဆစ် ဩစထရေးနပ်စ် ကြယ်စုတန်းမှ အနီရောင်အရွေ့ ၇.၁၀၉ ရှိသော ဝေးကွာသည့် ဂယ်လက်ဆီဖြစ်သည်။ ကမ္ဘာမြေသို့ အလင်းရောက်ရှိရန်
အလင်းနှစ် ၁၂.၉ ဘီလီယံ ကြာမြင့်သည်။ 

## ကိုးကား
ကဏ္ဍ:ပိုက်ဆစ် ဩစထရေးနပ်စ်
ကိုယ့်တပ် ကိုယ် ပြန်နင်း

**ကိုယ့်တပ် ကိုယ် ပြန်နင်း** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
တပ်ဦးမှ တို်က်သော ဆင်သည် ရန်သူကို နင်းရမည့်အစား မိမိတပ်ကို မိမိ ပြန်၍ နင်းသကဲ့သို့ မိမိဘက်သားများ အကျိုးမဲ့အောင် ပြုလုပ်သည်။

## အခြားအသုံးအနှုန်း
***ကိုယ့်တပ်က ကိုယ့် ပြန်တိုက်** ဟူ၍လည်း အသုံးရှိသည်။

## မူလရင်းမြစ်
*"ဒီလူတန်းစားက သူတို့အကျိုးစီးပွားနဲ့ ဆိုင်တဲ့ ကိစ္စဆိုရင် **ကိုယ့်တပ် ကိုယ် ပြန်နင်း**တတ်တယ်ဆိုပြီး သတိပေးတဲ့ ကာတွန်းပဲ။" [၁၃၃၁] ရွှေရိုး၊ ပ။ ၆၀။
*"**ကိုယ့်တပ်က ကိုယ့် ပြန်တိုက်** ဆိုသကဲ့သို့လည်းကောင်း၊ ကိုယ့်လူ သူ့ဘက်သားဆိုသကဲ့သို့လည်းကောင်း..." [၁၂၇၅] စာဏကျ၊ ပ။ ၉၆။

## ကျမ်းကိုး
ကိုယ့်ပေါင် ကိုယ်လှန်ထောင်း

**ကိုယ့်ပေါင် ကိုယ်လှန်ထောင်း** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ကိုယ်နာကျင်ရမည်ကို အမူ မထားမိဘဲ ကိုယ့်ပေါင် ကိုယ်လှန်ထောင်းသကဲ့သို့ မိမိ နစ်နာရမည်ကို မတွက်မိဘဲ မိမိဘက်မှ အားနည်းချက်ကို ဖွင့်ဟပြောဆိုသည်။

## မူလရင်းမြစ်
*"ရှေးက လုပ်ကြကိုင်ကြပုံ နုံတယ်ဆိုရမှာကလည်း ခက်ဘိတောင်း။ **ကိုယ့် ပေါင် ကိုယ်လှန်ထောင်း**သလို နေတယ်" [၁၂၇၈] တင်မြ၊ ပ။ ၁၇၉။

## ကျမ်းကိုး
ကိုယ့်မျက်ချေး ကိုယ်မမြင်၊ သူများမျက်ချေး ကိုယ်မြင်

**ကိုယ့်မျက်ချေး ကိုယ်မမြင်၊ သူများမျက်ချေး ကိုယ်မြင်** ဟူသည်မှာ မြန်မာစကားပုံတစ်ခု ဖြစ်သည်။
## ရှင်းလင်းချက်
မိမိ မျက်ချေးကိုမူ မမြင်ဘဲ အခြားပုဂ္ဂိုလ်၏ မျက်ချေးကိုမူ မြင်တတ်သကဲ့သို့ မိမိအပြစ်ကို မမြင်ဘဲ အခြားပုဂ္ဂိုလ်၏ အပြစ်ကိုမှု မြင်တတ်သည်။

## မူလရင်းမြစ်
*"ပုထုဇဉ်လူသားမှန်သမျှတို့သည် မည်သူမျှ အပြစ်နှင့် မကင်းကြသည့်အပြင် **ကိုယ့်မျက်ချေး ကိုယ်မမြင်၊ လူများမျက်ချေး**ကိုသာ**မြင်**သည် ဆိုသကဲ့သို့ မိမိအပြစ်ကို မိမိမမြင်သည်ကလည်း ရှိကြသေးပေသည်။" [၁၃၂၀] လူအနှစ်။ ၁၁၄။

## ကျမ်းကိုး
ကိုယ်မချိ အမိသော်လည်း သားတော်ခဲ

**ကိုယ်မချိ အမိသော်လည်း သားတော်ခဲ** ဟူသည်မှာ မြန်မာစကားပုံတစ်ခု ဖြစ်သည်။ မြန်မာဆိုရိုးစကား တစ်ခုလည်း ဖြစ်သည်။

### အဓိပ္ပာယ်
**ကိုယ်မချိ၊ အမိသော်လည်း၊ သားတော်ခဲ** ဆိုသည်မှာ မိခင်သည် အလွန်အမင်း ဒုက္ခရောက်နေချိန်တွင် မိမိ၏ သားသမီးကိုပင် မငဲ့ညှာနိုင်၊ မထောက်ထားနိုင် ဖြစ်တတ်သည်ဟု ဆိုလိုသည်။ **ချိ** ဟူသော ဝေါဟာရသည် ချစ်ခင်ခြင်း၊ သနားခြင်းဟု အဓိပ္ပာယ်ရသည်။ **ကိုယ်မချိ** ဆိုသည်မှာ မိမိကိုယ်တိုင် စိတ်ဆင်းရဲခြင်း၊ ဒုက္ခရောက်ခြင်း အလွန်အမင်း ခံစားနေရခြင်းကို ရည်ညွှန်းသည်။ ဤအခြေအနေတွင် မိခင်သည် မိမိ၏ ဝမ်းစာအတွက်၊ အသက်ရှင်ရပ်တည်ရေးအတွက်သာ အာရုံစိုက်နေရသောကြောင့် သားသမီးကိုပင် ကောင်းစွာ ဂရုမစိုက်နိုင်တော့ခြင်းကို ပုံဖော်ထားသည်။ ဆိုလိုသည်မှာ မည်မျှပင် ချစ်ခင်မြတ်နိုးသော မိခင်ဖြစ်စေကာမူ အလွန်အမင်း ခက်ခဲသော အခြေအနေတွင် မိမိကိုယ်ကိုပင် မကယ်တင်နိုင်သည့် အခြေအနေသို့ ရောက်ရှိသွားနိုင်ကြောင်းကို ဖော်ပြသည်။

### ကိုးကားချက်များ
*   **ကိုယ်မချိက၊ အမိသော်လည်း၊ သားတော်ခဲ ဆိုသောအတိုင်း မိမိ၏သား ကို ကျွေးမွေးပြုစုနိုင်ခြင်းငှာ မစွမ်း၍ နေရပ်နှင့် ကွာဝေးသော ရွာတစ်ရွာသို့ သွားရောက် အပ်လိုက်ရလေ၏။** 
*   **ယခုကာလ ဗရုတ်ဗရက်ထဲမှာ ပြေးလားလွှားလားနှင့် ကလေးများကို သားသည်အမေတွေတောင် မခင်တွယ်နိုင်ကြဘူး။ကိုယ်မချိ၊ အမိသော်လည်း၊ သားတော်ခဲသတဲ့။** 
## ကျမ်းကိုး
ဝေသာလီ

**ဝေသာလီ** ဆိုသည်မှာ

## နေရာဒေသ 
*ဝေသာလီပြည် - အိန္ဒိယနိုင်ငံ၊ ဗီဟာပြည်နယ်မြောက်ပိုင်းရှိ ရှေးမြို့ဟောင်း။
*ဝေသာလီမြို့ - ရခိုင်ပြည်နယ်၊ မြောက်ဦးမြို့နယ်ရှိ မြို့ဟောင်း။
*ဝေသာလီရွာ - ရခိုင်ပြည်နယ်၊ မြောက်ဦးမြို့နယ်ရှိ ကျေးရွာ။
*ဝေသာလီရွာ၊ ရှောက်ကုန်း - ရခိုင်ပြည်နယ်၊ ဂွမြို့နယ်ရှိ ကျေးရွာ။

## အခြား 
*ဝေသာလီဘုရားကြီး - ရခိုင်ပြည်နယ်၊ ဝေသာလီမြို့ဟောင်းရှိ ဘုရား။
*ဝေသာလီ အားကစားကွင်း - ရခိုင်ပြည်နယ်၊ စစ်တွေမြို့ရှိ အားကစားကွင်း။
ကိုယ့်ရှူး ကိုယ်ပတ်

**ကိုယ့်ရှူး ကိုယ်ပတ်** ဟူသည်မှာ မြန်မာစကားပုံတစ်ခု ဖြစ်သည်။
## ရှင်းလင်းချက်
ကိုယ့်ရှူး ကိုယ်ပတ်ဆိုသကဲ့သို့ မိမိ၏ မကောင်းသော အကြံကြောင့် မိမိပင် ဒုက္ခဖြစ်သည်။

ရှေးအခါက ရွာတစ်ရွာတွင် လူတစ်ယောက်သည် ပြစ်မှုကျူးလွန်မိသဖြင့် အမှုမှလွတ်ရန် ရှေ့နေငှားရမ်းသည်။ ရှေ့နေခကိုမူ အမှုပြီးမှ ပေးရန် သဘောတူထားကြသည်။ ရုံးတော်တွင် စစ်ဆေးသည့်အခါ တရားခံသည် မေးသမျှကို ပြန်မဖြေဘဲ ရှေ့နေမှာကြားထားသည့်အတိုင်း ရူးဟန်ဆောင်၍ ရှူးရှူး ဟုသာဆိုနေသည်။ နောက်ဆုံးတွင် ရုံးမင်းက ဤလူသည် စိတ်မနှံ့သူတစ်ဦးသာ ဖြစ်သည်ဟုဆိုကာ အမှုမှတရားသေ လွှတ်လိုက်သည်။ တရားပြီးပြတ်၍ ရှေ့နေက အမှုသည်ထံမှ ရှေ့နေခတောင်းသည့်အခါ မပေးဘဲ ရှူးရှူး ဟုသာ ဆိုလေသည်။ ရှေ့နေဖြစ်သူသည် မကြံတတ်တော့ဘဲ ကိုယ်ရှူးက ကိုယ့်ကို ပြန်ပတ်ချေပြီ ဟု ညည်းညူလေသည်။ 
ပုံပြင် 

## ဆိုရိုးအဖြစ်အသုံးရှိကြောင်းဖော်ပြချက်
သူတစ်ပါး မကောင်းကြံ ကိုယ့်မှာ ဘေးဒဏ်ထိ ဆိုရိုးလည်းရှိသည်။

## မူလရင်းမြစ်
*"**ကိုယ့်ရှူး ကိုယ်ပတ်**ဆိုသလို အတ္တဆိုတဲ့ ငါ့စကားဖြင့် ပြန်ပတ်လျှင် အခက်သားပဲ။" [၁၂၆၉] ဒေရီ၊ စ။ ၂၁။
*"ကိုယ့်အတတ်နှင့် ကိုယ်စူး၊ **ကိုယ့်ရှူး ကိုယ်ပတ်**ဦးတော့မယ်။" [၁၂၇၈] တင်မြ၊ ဒု။ ၁၉၃။

## ကျမ်းကိုး
ဇော်ဂျီမုတ်ဆိတ်ဂမုန်း

**ဇော်ဂျီမုတ်ဆိတ်ဂမုန်း**၏အပွင့်သည် လိပ်ပြာပုံသဏ္ဌာန်ရှိပြီး လိပ်ပြာဂမုန်း၊ ဂမုန်းလိပ်ပြာ၊ မုတ်ဆိတ်ဂမုန်း၊ ဂမုန်းမုတ်ဆိတ် ဟုခေါ်ကြသည်။ အပွင့်ပွင့်သောအခါ အပြာရောင်ပွင့်သည်။ အနက်ရောင်ဘက်သန်းသော အပွင့်များလည်းရှိသည် အလွန်ပေါ၍ အနီရောင်ပွင့်သောအပင်မှာ ရှား၏။ အပွင့်ပွင့်သောအခါ အသီးပါသော အမမျိုးနှင့် အသီးမပါသော အဖိုမျိုး နှစ်မျိုးရှိသည်။ အမမျိုးမှာ အပင်ရော အပွင့်ပါ သေးငယ်တတ်လျက် အဖိုမျိုးမှာ ကြီးသည်။ အရွက်မှာ လွန်စွာပျော့ပြောင်းသဖြင့် နေအနည်းငယ်ပူလျှင် ညှိုး၍ သွားတတ်သည်။

## အာနိသင်
ဝိဇ္ဇာ ဇော်ဂျီများ စောင့်ရှောက်သည်။ အချိန်ရာသီမရွေး ပွင့်တတ်၍ ပွင့်သောအချိန်တွင် လွန်စွာစီးပွားဖြစ်သည်။ မပွင့်လျှင်လည်း တစ်နှစ်လုံး မပွင့်တတ်ပေ။ သန့်ရှင်းမှုကို အလွန်ကြိုက်ကာ ပြုစုသူသည် ထီပေါက်တတ်သည်။ အရွက်များကို မဖြတ်ရပါ။ ဖြတ်လျင် လင်မယားချင်း ရန်ဖြစ် စိတ်ကောရတတ်သည်။ အရွက်ကို ကြိတ်၍ အရည်ကို လက်ဖက်ရည်ပုဂံတစ်လုံးလောက် ဆယ်ရက်ခန်သောက်လျှင် ချောင်းဆိုးသွေးပါ ပျောက်သည်။ အပွင့်များသည် မျက်လုံးနှင့်တူ၍ တစ်ခါပွင့်လျင် နှစ်ပွင့် တပြိုင်တည်း ပွင့်ပြီး၊ စူဠသမ္ဘာဝ၊ မဟာသမ္ဘာဝဂမုန်း ခေါ်သည်။ မျက်စိနာသူ တိမ်ရှိသူများကို ၎င်းဂမုန်းဥကို သွေး၍ ခပ်လျှင် ပျောက်ကင်းသည်။
ကိုယ့်ထမင်းကိုယ်စား ကြီးတော်နွား အလကားကျောင်း

**ကိုယ့်ထမင်းကိုယ်စား ကြီးတော်နွား အလကားကျောင်း** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
အဖိုးအခ မရဘဲ ကြီးတော်၏နွားကို ကိုယ့်စရိတ်နှင့်ကိုယ် ကျောင်းသကဲ့သို့ မိမိအလုပ်ကို လျစ်လျရှု၍ မိမိအတွက် အကျိုးမရနိုင်သော သူတစ်ပါးအလုပ်ကို လုပ်ပေးသည်။

## မူလရင်းမြစ်
*"မင်းတို့အလုပ်က **ကိုယ့်ထမင်းကိုယ်စား**ပြီး **ကြီးတော်နွားကျောင်း**ပေးရတဲ့ အလုပ်ပါ ငြိမ်မောင်ရာ ဟု နာကြည်းအောင် ပြောခဲ့သည်။" [၁၃၄၇] တောကအမေ။ ၆။

## ကျမ်းကိုး
ကိုယ့်လှေ့ ကိုယ်ထိုး ပဲခူးရောက်ရောက်

**စီးတဲ့ရေ ဆည်တဲ့ကန်သင်း** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
ကိုယ့်လှေကို ကိုယ်တိုင် ထိုးဝါးထိုး၍ ခရီးသွားရာတွင် ပဲခူးသို့ပင်ရောက်ရောက်၊ မည်သည့်နေရာသို့ပင်ရောက်ရောက် မမှုသကဲ့သို့ မိမိလုပ်လိုရာကို ဖြစ်ချင်ရာဖြစ် တစ်ဇွတ်ထိုး ပြုလုပ်သည်။ **ငါ့လှေငါထိုး ပဲခူးရောက်ရောက်** ဟူ၍လည်းအသုံးရှိသည်။

## ဆိုလိုရင်းတူညီသောအခြားစကားပုံ
*ကိုယ့်မြင်း ကိုယ်စိုင်း စစ်ကိုင်းရောက်ရောက် နှင့်အတူတူဖြစ်သည်။

## မူလရင်းမြစ်
*"**ကိုယ့်လှေ ကိုယ်ထိုး ပဲခူးရောက်ရောက်** လုပ်ချင်ကြတယ်။ သင်းတို့ အလိုလိုက်လို့ ကောင်းတာမဟုတ်ဘူး။" [၁၂၉၁] ကဝိမှန်၊ ၄၊ ၁။ ၆၂။

## ကျမ်းကိုး
ကိုယ့်ဝန် ကိုယ်ထမ်း၊ ကိုယ့်လမ်း ကိုယ်သွား

**ကိုယ့်ဝန် ကိုယ်ထမ်း၊ ကိုယ့်လမ်း ကိုယ်သွား** ဟူသည်မှာ မြန်မာစကားပုံတစ်ခု ဖြစ်သည်။
## ရှင်းလင်းချက်
ကိုယ့်ဝန်ကို ကိုယ်ထမ်း၍ ကိုယ့်လမ်းကို ကိုယ်သွားသကဲ့သို့ တာဝန်သိပြီး မိမိဘဝအတွက် ကောင်းရာကောင်းကြောင်းကို ကိုယ်တိုင် လုပ်သွားရသည်။

## မူလရင်းမြစ်
*"**ကိုယ့်ဝန် ကိုယ်ထမ်း၊ ကိုယ့်လမ်း ကိုယ်သွား**သံသရာသမားတွေကလည်း ဘယ်သူ့ကိုမျှ ညှာတာစရာ မရှိတော့ပါဘူး။" [၁၂၈၆] သောတ၊ ပ။ ၁၀၈။

## ကျမ်းကိုး
ကိုယ့်ဝမ်းနာ ကိုယ်သာသိ

**ကိုယ့်ဝမ်းနာ ကိုယ်သာသိ** ဟူသည်မှာ မြန်မာစကားပုံတစ်ခု ဖြစ်သည်။
## ရှင်းလင်းချက်
မိမိ၏ ဝမ်းနာဝေဒနာ မည်မျှ ပြင်းပြသည်ကို မိမိသာ သိနိုင်သကဲ့သို့ အခက်အခဲ မည်မျှရှိသည်ကို အခြားသူများထက် ကာယကံရှင်ကသာ ပိုမိုသိရှိနိုင်သည်။

## မူလရင်းမြစ်
*"လှိုက်လှိုက်လှဲလှဲ ပျော်ချင်သလောက် မပျော်ပါနိုင်။ **ကိုယ့်ဝမ်းနာ ကိုယ်သာသိ**ဆိုသကဲ့သို့ ငါ၏စီးပွားရေး အခြေအနေကို ငါသာလျှင် သိ၍..." [၁၃၀၉] ဂျာနယ်ကျော်၊ ၁၁၊ ၆။ ၄။
*"ဖအေ ဒါလောက်ဖြစ်နေတာ ဇွတ်လိုက်ရမလားဟု ကျွန်မ ကြီးတော်ကြီးက ကျွန်မအား ငြူစူသည်ကို **ကိုယ့်ဝမ်းနာ ကိုယ်သာသိ**သော ကျွန်မမှာ ဂရုမစိုက်တော့ပါ။" [၁၃၁၅] မြဝတီ၊ ၂၊ ၁။ ၁၅၀။

## ကျမ်းကိုး
Arp 302

**Arp 302** သို့မဟုတ် **UGC 9618** သည် Böotes ကြယ်စုတန်းထဲမှ တိုက်မိလုနီးနီး ဂယ်လက်ဆီအစုတစ်ခုဖြစ်သည်။ 
  

## ကိုးကား
## ပြင်ပလင့်
* 
* Hubble site - Picture Album Arp 302, VV 340
* Galaxy - UGC9618 - MCG+04-35-018
ကိုယ့်အတတ် ကိုယ်စူး

**ကိုယ့်အတတ် ကိုယ်စူး** ဟူသည်မှာ မြန်မာစကားပုံတစ်ခု ဖြစ်သည်။
## ရှင်းလင်းချက်
ကိုယ်ပြုစားလိုက်သော အတတ်သည် ကိုယ့်ကို ပြန်စူးသကဲ့သို့ မိမိလက်ချက်ဖြင့် မိမိပင် ဒုက္ခဖြစ်သည်။

## မူလရင်းမြစ်
*"**ကိုယ့်အတတ်**နှင့် ကိုယ့်**ကိုယ်စူး**နုတ်လို့ရနိုင်ဘူး ဟူသကဲ့သို့ မိမိအပေါ် ပြန်ပြီး ဘေးဒဏ်သင့်တတ်သည်ကို သတိချပ်ကြရမယ်။" [၁၂၈၀ ခန့်] ထိလက်စွဲ၊ ဒု။ ၈၀။
*"အင်း- **ကိုယ့်အတတ်**နှင့် **ကိုယ်စူး**၊ ကိုယ့်ရှူးကိုယ့်ကိုပတ်ဦးတော့မယ်။" [၁၂၈၇] တင်မြ၊ ဒု။ ၁၉၃။

## ကျမ်းကိုး
ကိုယ့်မြင်း ကိုယ်စိုင်း စစ်ကိုင်းရောက်ရောက်

**ကိုယ့်မြင်း ကိုယ်စိုင်း စစ်ကိုင်းရောက်ရောက်** ဟူသည်မှာ မြန်မာစကားပုံတစ်ခု ဖြစ်သည်။
## ရှင်းလင်းချက်
ကိုယ့်မြင်းနှင့် ကိုယ်စိုင်းရာတွင် စစ်ကိုင်းသို့ပင်ရောက်ရောက်၊ မည်သည့်နေရာသို့ပင် ရောက်ရောက် မမှုသကဲ့သို့ မိမိလုပ်လိုရာကို ဖြစ်ချင်ရာဖြစ် တစ်ဇွတ်ထိုး ပြုလုပ်သည်။

## အခြားအသုံးအနှုန်း
***ငါ့မြင်း ငါစိုင်း စစ်ကိုင်းရောက်ရောက်**
***ငါ့မြင်း ငါစိုင်း ညောင်ကိုင်းရောက်ရောက်** ဟူ၍လည်း အသုံးများရှိသည်။

## ဆိုလိုရင်းတူညီသောအခြားစကားပုံ
*ကိုယ့်လှေ ကိုယ်ထိုး ပဲခူးရောက်ရောက် နှင့်အတူတူဖြစ်သည်။

## မူလရင်းမြစ်
*"ဝေဝေတစ်ယောက် **ကိုယ့်မြင်း ကိုယ်စိုင်း စစ်ကိုင်းရောက်ရောက်**ဟု ထင်ရာလျှောက်လုပ်နေပြီလား" [၁၃၃၂] မြဝတီ၊ ၂၈၊ ၁၁။ ၂၂၄။
*"ကိုယ်ထင်ရာ ကိုယ်ပြော ကိုယ်လုပ်သဘောမျိုးဖြစ်နေပါလျှင် အချင်းချင်းပင် ညီညွတ်တူမျှခြင်း မရှိသဖြင့် **ငါ့မြင်း ငါစိုင်း ညောင်ကိုင်းရောက်ရောက်**ဟူသကဲ့သို့..." [၁၂၈၀-ခန့်]ထိလက်စွဲ၊ ဒု။ ၁၅၂။

## ကျမ်းကိုး
ကိုယ့်အထုပ် ကိုယ်ဖြေပြ

**ကိုယ့်အထုပ် ကိုယ်ဖြေပြ** ဟူသည်မှာ မြန်မာစကားပုံတစ်ခု ဖြစ်သည်။
## ရှင်းလင်းချက်
မိမိ၏အစုတ်ထုပ်ကို လူပုံအလယ်တွင် ဖြေပြသကဲ့သို့ မိမိနှင့် ပတ်သက်သော အပြစ်အနာဆာများကို မိမိပင် ဖွင့်ဖော်ပြသည်။

## မူလရင်းမြစ်
*"ဖေးဖေးအုပ်အုပ် လူမသိအောင် ဇာတ်မြှုပ်ထားသင့်ပါလျက် ဖိတ်စာကိုဝေ အကျွေးအမွေးတွေနှင့် ဧည့်ခံကာ **ကိုယ့်အထုပ်** ညစ်မည်း**ကို** လူပုံထဲ **ဖြေပြ**သလို..." [၁၃၁၀] ပဒေသာ၊ ၁။ ၈၉။

## ကျမ်းကိုး
ကျားကိုက်ပါတယ်ဆို နာတာရှည်လားမေး

**ကျားကိုက်ပါတယ်ဆို နာတာရှည်လားမေး** ဟူသည်မှာ မြန်မာစကားပုံတစ်ခု ဖြစ်သည်။
## ရှင်းလင်းချက်
ကျားကိုက်ခံရသည်ဟု ပြောပြီးပါလျက် နာတာရှည်ရောဂါနှင့် ဆုံးသလားဟု မေးသကဲ့သို့ အကြောင်းကိစ္စကို ထင်ထင်ရှားရှား ပြောပြီးပါလျက် မလိုအပ်ဘဲ ထပ်မေးသည်။

## ဆိုလိုရင်းတူညီသောအခြားစကားပုံ
*ကြိုးကြာဆို ဘာငှက်လဲမေး နှင့်အတူတူဖြစ်သည်။

## မူလရင်းမြစ်
*"**ကျားကိုက်ပါတယ်ဆို နာတာရှည်လား**လို့**မေး**နေရသေးတယ်။ သေမတတ် ကြိုက်နေပါတယ်ဆို ပစ်ထားမလားလို့ မေးနေရသေးတယ်။" [၁၂၉၁] လှမယ်။ ၂၁။

## ကျမ်းကိုး
လက်ခုပ်တွင်းကရေ သွန်လိုသွန် မှောက်လိုမှောက်

**လက်ခုပ်တွင်းကရေ သွန်လိုသွန် မှောက်လိုမှောက်** ဟူသည်မှာ မြန်မာစကားပုံတစ်ခု ဖြစ်သည်။

## ရှင်းလင်းချက်
လက်ခုပ်တွင်းက ရေသည် သွန်လိုကသွန်၊ မှောက်လိုကမှောက် ပြုသမျှ ခံရမည်သာ ဖြစ်သကဲ့သို့ တစ်ပါးသူ၏ လက်တွင်း၌ ရောက်နေသူသည် ပြုသမျှ ခံရမည်သာ ဖြစ်သည်။

## ဆိုလိုရင်းတူညီသောအခြားစကားပုံ
ကိုယ့်လက်ခုပ်တွင်းကရေ သွန်လိုသွန် မှောက်လိုမှောက်နှင့် အတူတူဖြစ်သည်။

## မူလရင်းမြစ်
*"အရှင့်ပိုင်ကွက်၊ **လက်ခုပ်ရေ**ချို၊ **သွန်လိုအမှောက်**၊ သောက်လိုအဝ၊ ဖြစ်ပြီးမှကို၊" [၁၁၈၉] ကုသ* ၄၀၂။
*"အကြံတော့ သူတို့ဦးကြပြီ၊ ... သူတို့**လက်ခုပ်ထဲကရေ သွန်လိုသွန်၊ မှောက်လိုမှောက်** လုပ်တော့မယ်။" [၁၂၇၉] သူရိယ၊ ၇။ ၃၉။
*"လုံးစုံများစွာ၊ သူတို့မှာလည်း၊ ထားရာကနေ၊ **လက်တော်တွင်ရေပါကို၊ စိတ်နေတစ်ခု၊ အရေးတော်ပြုသည်တဲ့**။" [၁၂၁၅ခန့်] ဝံသ၊ ဒု။ ၁၆။
*"**လက်ခုပ်ရေ** သဏ္ဌာန် ဆိုပြန်တယ်၊ **လှန်လိုလှန် မှောက်လိုမှောက်**ပါတော့၊ ကြောက်ဆိုသလောက် သည်းထိတ်သဗျာ၊ ရဲစိတ်မလာ၊ တုံးအောက်က ဖားပမာလို၊ သနားညှာစေကြောင်းရှင့်လေး။" [၁၂၉၁] ကဝိမှန်၊ ၃၊ ၄။ ၂၉၅။

## ကျမ်းကိုး
ကျားကျား မီးယပ်

**ကျားကျား မီးယပ်** ဟူသည်မှာ မြန်မာစကားပုံတစ်ခု ဖြစ်သည်။
## ရှင်းလင်းချက်
ယောက်ျားလူနာ ဖြစ်စေကာမူ မီးယပ်ရောဂါပင် ဖြစ်သည်ဟု ဆေးဆရာက မလျှော့တမ်းပြောဆိုသကဲ့သို့ မိမိပြောဆိုခဲ့သည်ကို ယုတ္တိ မတန်မှန်းသိပါလျက် ဇွတ်တိုး၍ မလျှော့တမ်း ဆုပ်ကိုင်ပြောဆိုသည်။

ရွာတစ်ရွာတွင် ဆေးဆရာတစ်ဦးသည် လာရောက်ကုသသည့် မိန်းမလူနာတိုင်းအား မီးယပ်ရောဂါဖြစ်သည်ဟုသာ အမြဲပြောဆိုလေ့ရှိသည်။ တစ်နေ့တွင် ရွာသားများက လုလင်တစ်ဦးကို အမွှေးနံသာလိမ်းကျံ၍ ဆေးဆရာထံခေါ်လာသည်။ ဆေးဆရာကလည်း မီးယပ်ရောဂါဖြစ်သည်ဟုပင် ဆို၏။ ရွာသားများက ယောက်ျားလူနာဖြစ်သည်ဟု အကြိမ်ကြိမ်ဆိုသော်လည်း ဆေးဆရာက အလျှော့မပေးဘဲ **ကျားကျား မီးယပ်**ပဲဟု ဇွတ်အတင်း ပြန်ပြောလေသည်။  **ပုံပြင်**

## မူလရင်းမြစ်
*"တစ်ဖက်ကနေပြီး ပြန်ကြည့်လျှင် ပါတီချင်းမတူလို့ တစ်ဖက်က အတိုက်အခံသဘောမျိုးနှင့် **ကျားကျား မီးယပ်**သဘောမျိုးနှင့် ပြောတဲ့စေတနာမျိုး မရှိစေချင်ပါဘူး။" [၁၃၂၁] ပါလီမန်။ ၈၈။

## ကျမ်းကိုး